text:
November 29, 2016
Dagiti Aramid ti Ima
DAGITI ARAMID TI IMA. Lepleppasen ni Perlita Flores, 60, ti San Jose, Gonzaga, Cagayan ti laglagaenna a bay-on. Maysa ni Manang Perlita kadagiti babbai iti lugarda a naikkan iti gundaway nga agsanay iti babaen ti programa ti Department of Trade and Industry (DTI) a mangtulong kadagiti babbai wenno inna a maaddaan iti pagsapulan babaen ti panangusar kadagiti materiales nga adda a mismo iti lugarda. Pandan Weaving ti panagsanay nga inatendaran ni Manang Perlita kaduana ti 25 pay a babbai manipud iti gungloda (RIC) iti lugarda. Malaksid iti bay-on, aglaglaga payen ni Manang Perlita iti fashion bag, pouch bag, ken payabyab nga adda artena nga amin ket naaramid manipud iti pandan nga al-alaenna laeng iti arubayanda. (Roselyn C. Campano)
(Naipablaak iti Bannawag, Disiembre 5, 2016 a bilang.)
November 28, 2016
Permit iti panagangkat iti produkto iti agrikultura, imbabawi ni Piñol
Pinaibabawi ni Department of Agriculture (DA) Secretary Emmanuel Piñol dagiti amin nga import permit dagiti produkto iti agrikultura gapu iti agtultuloy a panangres-recycle dagiti adu nga importer dagiti permit a naited a nangibunga met iti ilegal a pannakaiserrek dagiti apit iti pagilian.
Linawlawagan ketdi ni Piñol a saan a panggep ti DA a paisardeng ti panagangkat; panggepda laeng a mapugipog dagiti ismagler iti pagilian. Kuna ti Sekretario a masapul laeng a maibabawi amin a permit tapno malapan ti pannaka-recycle wenno pannakapagparang a baro a permit dagitoy.
Mainaig iti daytoy, kiniddaw ti Sekretario ti panangpabaro dagiti lehitimo a negosiante kadagiti permitda iti panagangkat iti Opisina Sentral ti DA.
(Naipablaak iti Bannawag, Disiembre 5, 2016 a bilang.)
Linawlawagan ketdi ni Piñol a saan a panggep ti DA a paisardeng ti panagangkat; panggepda laeng a mapugipog dagiti ismagler iti pagilian. Kuna ti Sekretario a masapul laeng a maibabawi amin a permit tapno malapan ti pannaka-recycle wenno pannakapagparang a baro a permit dagitoy.
Mainaig iti daytoy, kiniddaw ti Sekretario ti panangpabaro dagiti lehitimo a negosiante kadagiti permitda iti panagangkat iti Opisina Sentral ti DA.
(Naipablaak iti Bannawag, Disiembre 5, 2016 a bilang.)
Dap-ayan 2017, mapagsasaritaan iti GUMIL board meeting
Pasnaan 7, nayalud-od iti Enero 13-15
Ti Dap-ayan 20017, komperensia iti lengguahe ken literatura nga Ilokano ken maika-48 a nailian a kombension dagiti mannurat nga Ilokano, ti kangrunaan a mapagsasaritaan iti maika-6 a board meeting ti GUMIL Filipinas, ti gunglo dagiti mannurat nga Ilokano iti sangalubongan, inton Disiembre 11, 2016 (nayalud-od manipud Disiembre 4) iti Aberdeen Court iti Quezon Avenue, Quezon City iti panangsangaili ti GUMIL Metro Manila nga idauluan ni Eden Cachola-Bulong, kas impakaammo ni Arthur P. Urata, Sr., presidente ti GF.
Addaan iti tema a “Ni Mannurat nga Ilokano ken ti Nakaparsuaan,” manamnama a maangay ti Dap-ayan 2017 inton Abril 21-23 iti PhilPorts Authority Guest House, Poro, City of San Fernando, La Union iti panangsangaili ti GUMIL La Union nga idauluan ni Eddy Almodovar.
Mapagsasaritaan pay iti nasao a miting ti proyekto a panagilibro ti GUMIL nga am-ammo kas Tagnawa Series, ti pannakabuangay ti GUMIL Canada ken GUMIL Benguet, ken dadduma pay a pakaseknan ti gunglo.
Iti sabali a bangir, nayalud-od iti Enero 13-15, 2017 (manipud iti Disiembre 2-4) ti Pasnaan 7 a maysa pay a proyekto ti GUMIL Filipinas, a maangay iti Badipa Elementary School, Bayaoas-Dilan Paurido, Urdaneta City, Pangasinan.
Maangay ti Pasnaan 7 iti panangsangaili ti GUMIL DepEd Urdaneta (chapter ti GUMIL Pangasinan) nga idauluan ni DepEd Supervisor Dr. Edmund A. Bisquera, iti pannakitinnulong ti Urdaneta City Schools Division ken ti Office of City Vice Mayor Hon. Julio F. Parayno, ken iti pannarabay ti National Commission for Culture and the Arts ken ti Bannawag.
(Naipablaak iti Disiembre 5, 2016 a bilang.)
Ti Dap-ayan 20017, komperensia iti lengguahe ken literatura nga Ilokano ken maika-48 a nailian a kombension dagiti mannurat nga Ilokano, ti kangrunaan a mapagsasaritaan iti maika-6 a board meeting ti GUMIL Filipinas, ti gunglo dagiti mannurat nga Ilokano iti sangalubongan, inton Disiembre 11, 2016 (nayalud-od manipud Disiembre 4) iti Aberdeen Court iti Quezon Avenue, Quezon City iti panangsangaili ti GUMIL Metro Manila nga idauluan ni Eden Cachola-Bulong, kas impakaammo ni Arthur P. Urata, Sr., presidente ti GF.
Addaan iti tema a “Ni Mannurat nga Ilokano ken ti Nakaparsuaan,” manamnama a maangay ti Dap-ayan 2017 inton Abril 21-23 iti PhilPorts Authority Guest House, Poro, City of San Fernando, La Union iti panangsangaili ti GUMIL La Union nga idauluan ni Eddy Almodovar.
Mapagsasaritaan pay iti nasao a miting ti proyekto a panagilibro ti GUMIL nga am-ammo kas Tagnawa Series, ti pannakabuangay ti GUMIL Canada ken GUMIL Benguet, ken dadduma pay a pakaseknan ti gunglo.
Iti sabali a bangir, nayalud-od iti Enero 13-15, 2017 (manipud iti Disiembre 2-4) ti Pasnaan 7 a maysa pay a proyekto ti GUMIL Filipinas, a maangay iti Badipa Elementary School, Bayaoas-Dilan Paurido, Urdaneta City, Pangasinan.
Maangay ti Pasnaan 7 iti panangsangaili ti GUMIL DepEd Urdaneta (chapter ti GUMIL Pangasinan) nga idauluan ni DepEd Supervisor Dr. Edmund A. Bisquera, iti pannakitinnulong ti Urdaneta City Schools Division ken ti Office of City Vice Mayor Hon. Julio F. Parayno, ken iti pannarabay ti National Commission for Culture and the Arts ken ti Bannawag.
(Naipablaak iti Disiembre 5, 2016 a bilang.)
DISIEMBRE 5, 2016
SARITA
4 Andropause
Norberto D. Bumanglag, Jr.
NOBELA
8 Ni Manang Amor, ni Mama Nam, ni Papa J, ken Siak (1)
Juan S.P. Hidalgo, Jr.
12 Baknangtan, Kayong! (21)
D.S. Bulong
DANIW
6 Suob
Ariel S. Tabag
18 3 a Soneto
Honor Blanco Cabie
34 Idadanon
Ryan A. Dulig
47 Daniw a Para Ubbing
Rosie M. Castro
SALAYSAY
14 Ti Maudi a Pabuya ni Rudy
Rene B. Ragunton
16 Ti “Marunggay King” iti Las Vegas
Leilanie G. Adriano
26 Adu Dagiti Pagimbagan a Maited ti Laplapayag
Reynaldo E. Andres
KOMIKS
35 Don Clavio de Ylocos (14)
38 Sweet Jazmine (12)
41 Miks & Tiks
KOLUM
10 Saludsodem ken ni Apo Hues
21 Dear Doc
24 Padasem Daytoy, Kailian
28 Okeyka, Apong
30 Tips
31 Ading Kosinera
33 Kastoy, Kapid, Ditoy Hawaii
PAGLINGLINGAYAN
44 Showbiz
47 Agkatawa ti Mayat
48 Sinniriban
48 Sapukas
48 Sudoku
DADDUMA PAY
2 Ti Makunami
3 Tao, Lugar, Pasamak
9 Netizone
17 Siled ti Kararag
19 Dagiti Pagannurotan ti 19th AMMAFLA
23 Haytek!
29 Idi Un-unana a Panawen
32 Ammuem Pay Dagitoy
43 Ti Gasatmo Ita a Lawas
46 Dagiti Pabula ni Aesop
November 20, 2016
'Carrot Girl'
‘CARROT GIRL’. No adda ni Carrot Man nga agmulmula, aggabgabut, agibakbaklay iti sinako a carrot manipud iti Mountain Province, adda met ni Carrot Girl iti Siudad ti Baguio a tumultulong a mangdaldalus kadagiti apit a carrot sakbay a mailako kadagiti merkado publiko. Iti sidiran ken ungto ti Baguio Public Market a pakaibagbagsakan dagiti sinaksako a carrot ken dadduma pay a natnateng manipud kadagiti nadumaduma nga ili ti Benguet ken Mountain Province ken dadduma pay a paset ti Cordillera, adda dagiti ‘carrot girl’ ken dadduma pay a lallaki ken babbai a ti obrada laeng iti agmalem ket mangimuri ken mangugas iti kagabgabut a carrot tapno nakadaldalusto a gatangen dagiti makitienda. (Roy V. Aragon)
(Naipablaak iti Bannawag, Nobiembre 28, 2016 a bilang.)
Duterte, OK iti katulagan iti Paris mainaig iti klima
Immannugot met laengen ni Presidente Rodrigo Duterte a yendorsona ti global climate agreement, kagiddan iti panangidagadagna iti dusa kadagiti pagilian a saan a sumurot kadagiti probision ti katulagan.
Nagbaliw ti panunot ti Presidente maipapan iti katuagan a yen-endorso ti United Nations (UN) a manggutgutigot kadagiti pagilian a limitaranda ti carbon emissions tapno mapengdan ti climate change, kalpasan ti pannakimitingna kadagiti kameng ti Gabinetena a nangpabor iti katulagan.
Sakbayna, saan a kayat ti Presidente a pirmaan ti nasao nga international climate agreement ta segun iti daytoy, malimitaran ti panagdur-as ti ekonomia ken industria ti pagilian.
(Naipablaak iti Bannawag, Nobiembre 28, 2016 a bilang.)
Nagbaliw ti panunot ti Presidente maipapan iti katuagan a yen-endorso ti United Nations (UN) a manggutgutigot kadagiti pagilian a limitaranda ti carbon emissions tapno mapengdan ti climate change, kalpasan ti pannakimitingna kadagiti kameng ti Gabinetena a nangpabor iti katulagan.
Sakbayna, saan a kayat ti Presidente a pirmaan ti nasao nga international climate agreement ta segun iti daytoy, malimitaran ti panagdur-as ti ekonomia ken industria ti pagilian.
(Naipablaak iti Bannawag, Nobiembre 28, 2016 a bilang.)
November 19, 2016
Maika-50 a tawenna, rambakan ti GUMIL Metro Manila
Rambakan ti sanga ti Gunglo Dagiti Mannurat nga Ilokano iti Filipinas iti Kamanilaan, ti GUMIL Metro Manila (GMM), ti maika-50 a tawenna babaen ti tema a “GMM Golden Memories/Nabalitokan a Pananglagip ti GMM” inton Disiembre 11, 2016, mangrugi iti alas singko iti malem agingga iti alas dies iti rabii iti Penthouse Hall ti Aberdeen Court iti Quezon Avenue, Quezon City.
Agpaay a kas naisangsangayan a sangaili ken agsarita iti pasken ni National Artist F. Sionil Jose, maysa nga Ilokano a nalatak a nobelista iti English ken nangsurat iti Rosales Saga a buklen ti 5 nobela a naitalimudok iti biag dagiti Ilokano iti Rosales, Pangasinan nga ili ni Jose.
Maangay met dagiti nadumaduma nga aktibidad a pangrambak iti nabalitokan a panagtawen ti gunglo a kas iti kultural a presentasion a pakaibilangan dagiti sala ken kanta nga Ilokano, dallot, kdp. Maiwayat pay ti maysa a raffle draw ket mairaman kadagiti premio ti maysa nga espesial ti pannakabukelna a narra a round table a dinesinio ni Simeon C. Berroy, kameng ti GMM.
Yaw-awis ti gunglo, babaen ti presidentena a ni Eden Cachola-Bulong, ti idadar-ay ti amin nangruna dagiti mannurat iti Kamanilaan ken iti asidegna ken dagiti kameng ti GUMIL. Manamnama met a tumabuno da GUMIL Filipinas President Arthur P. Urata Sr. ken Cagayan Board Member Vilmer V. Viloria ken dadduma pay nga opisial ti GF.
Para iti dadduma pay nga inpormasion, kontaken laeng dagitoy a numero ti telepono ken email address: 09178058013 (Eden Bulong), eden.bulong@yahoo.com, ken rhearoseberroy@gmail.com.
(Naipablaak iti Bannawag, Nobiembre 28, 2016 a bilang.)
Agpaay a kas naisangsangayan a sangaili ken agsarita iti pasken ni National Artist F. Sionil Jose, maysa nga Ilokano a nalatak a nobelista iti English ken nangsurat iti Rosales Saga a buklen ti 5 nobela a naitalimudok iti biag dagiti Ilokano iti Rosales, Pangasinan nga ili ni Jose.
Maangay met dagiti nadumaduma nga aktibidad a pangrambak iti nabalitokan a panagtawen ti gunglo a kas iti kultural a presentasion a pakaibilangan dagiti sala ken kanta nga Ilokano, dallot, kdp. Maiwayat pay ti maysa a raffle draw ket mairaman kadagiti premio ti maysa nga espesial ti pannakabukelna a narra a round table a dinesinio ni Simeon C. Berroy, kameng ti GMM.
Yaw-awis ti gunglo, babaen ti presidentena a ni Eden Cachola-Bulong, ti idadar-ay ti amin nangruna dagiti mannurat iti Kamanilaan ken iti asidegna ken dagiti kameng ti GUMIL. Manamnama met a tumabuno da GUMIL Filipinas President Arthur P. Urata Sr. ken Cagayan Board Member Vilmer V. Viloria ken dadduma pay nga opisial ti GF.
Para iti dadduma pay nga inpormasion, kontaken laeng dagitoy a numero ti telepono ken email address: 09178058013 (Eden Bulong), eden.bulong@yahoo.com, ken rhearoseberroy@gmail.com.
(Naipablaak iti Bannawag, Nobiembre 28, 2016 a bilang.)
November 18, 2016
Umuna a Salip iti Sarita ti Albalos Awards
Naluktan idi Oktubre ti Umuna a Salip iti Sarita ti Mario Abinsay Albalos Foundation Literary Awards para kadagiti amin a mannurat iti Ilokano.
Nabangon ti literary foundation a naipanagan iti daydi Dios-ti-aluadna a mannurat ti Bannawag Mario A. Albalos, tubo iti Cabaroan Daya, Siudad ti Vigan, napadayawan a Pedro Bukaneg awardee ken umuna a Thomas Jefferson awardee iti Estado ti Hawaii a nagnanaedanna agingga iti pimmusay idi Marso 3, 1991 iti edadna a 40.
Agpaay met a mangimaton iti pasalip ti foundation dagiti gagayyem daydi MAA a da Amado I. Yoro, Jun Abinsay, Priscilla Dela Cruz (agnanaed iti Hawaii) ken Jenny Alcausin (agnanaed iti California) iti pannakitinnulong dagiti kameng ti Bannawag.
Ti kompleto a pagannurotan:
1. Marugian ti salip iti Oktubre 1, 2016 ken agpatingga iti Marso 3, 2017.
2. Silulukat ti salip kadagiti amin a mannurat iti Ilokano malaksid kadagiti mangimaton ken asideg a kakabagianda, ken kadagiti kameng ti Bannawag.
3. Maysa laeng a sarita ti mabalin nga isalip ti tunggal mannurat a makisalip.
4. Nasken a bukod a putar ti autor ti maisalip, saan pay a naipablaak iti ania man a magasin, ken saan a naipatarus manipud iti ania man a lengguahe.
5. Agatiddog ti pakisalip iti 12-20 a panid iti short bond paper, nai-computer (agusar iti Times New Roman, Font Size 12) iti doble espasio ken addaan iti maysa a pulgada a margin iti amin nga igid ti bondpaper. Masapul met nga agusar iti MS Word format.
6. Ti parbo a nagan ti autor ti agparang a naganna a kas autor ti sarita. Ipatulod ti pakisalip iti uppat a nadalus a kopia ken mapakuyogan iti narikpan a sobre a naglaon iti pudno ken parbo a nagan ti autor, paulo ti pakisalip, kaudian a ladawan ken ababa a pakasaritaan ti biag ti autor, adres ti agdama a pagnaedan, agraman e-mail address ken numero ti selpon wenno telepono a mabalin a pakakontakan iti autor. Iti rabaw ti sobre, isurat ti paulo ti sarita ken parbo a nagan ti autor.
7. Ipatulod ti pakisalip babaen ti koreo wenno personal nga idatag iti daytoy nga adres: 1st Short Story Writing Contest, Mario Abinsay Albalos Foundation Literary Awards c/o Bannawag, Manila Bulletin Publishing Corp., Muralla corner Recoletos Sts., Intramuros, 1002 Manila. Nasken a maawat ti Bannawag ti pakisalip iti di naladladaw ngem iti Marso 3, 2017. Saan a mairaman iti salip ti entry a maawat kalpasan dayta a petsa. Ipatulod met ti soft copy ti sarita iti daytoy nga e-mail address: albalosawards@gmail.com.
8. Dagiti gunggona: Umuna a Gunggona, P15,000.00; Maikadua, P12,00.00; ken Maikatlo, P10,000.00. Maipaayan pay dagiti mangabak iti sertipiko ti pammadayaw. Adda met karbengan dagiti hurado a mangkissay iti bilang dagiti mangabak no awan ti makapatar iti bukodda a pagbatayan dagiti mangabak. Mabalinda met ti mangparnuay iti nayon wenno sabali a gunggona, no kasapulan.
9. Saan a mabalusingsing ti pangngeddeng dagiti hurado malaksid no maduktalan a nasalungasing ti Pagannurotan Bilang 4. No kasta, mapukawto metten ti karbengan ti autor a makisalip pay kadagiti sumarsaruno a pasalip ti Albalos Awards.
10. Makipagtagikua ti Mario Abinsay Albalos Foundation Literary Awards kadagiti mangabak a sarita nupay adda latta karbengan dagiti autor iti copyright dagitoy. Maaddaan pay ti agpasalip iti karbengan a mangipablaak kadagiti mangabak a sarita iti ania man a wagas a kayatna nga aramaten.
11. Mapakaammuanto dagiti mangabak no kaano ken no sadino a maangay ti seremonia ti pammadayaw.
(Naipablaak iti Bannawag, Nobiembre 28, 2016 a bilang.)
Nabangon ti literary foundation a naipanagan iti daydi Dios-ti-aluadna a mannurat ti Bannawag Mario A. Albalos, tubo iti Cabaroan Daya, Siudad ti Vigan, napadayawan a Pedro Bukaneg awardee ken umuna a Thomas Jefferson awardee iti Estado ti Hawaii a nagnanaedanna agingga iti pimmusay idi Marso 3, 1991 iti edadna a 40.
Agpaay met a mangimaton iti pasalip ti foundation dagiti gagayyem daydi MAA a da Amado I. Yoro, Jun Abinsay, Priscilla Dela Cruz (agnanaed iti Hawaii) ken Jenny Alcausin (agnanaed iti California) iti pannakitinnulong dagiti kameng ti Bannawag.
Ti kompleto a pagannurotan:
1. Marugian ti salip iti Oktubre 1, 2016 ken agpatingga iti Marso 3, 2017.
2. Silulukat ti salip kadagiti amin a mannurat iti Ilokano malaksid kadagiti mangimaton ken asideg a kakabagianda, ken kadagiti kameng ti Bannawag.
3. Maysa laeng a sarita ti mabalin nga isalip ti tunggal mannurat a makisalip.
4. Nasken a bukod a putar ti autor ti maisalip, saan pay a naipablaak iti ania man a magasin, ken saan a naipatarus manipud iti ania man a lengguahe.
5. Agatiddog ti pakisalip iti 12-20 a panid iti short bond paper, nai-computer (agusar iti Times New Roman, Font Size 12) iti doble espasio ken addaan iti maysa a pulgada a margin iti amin nga igid ti bondpaper. Masapul met nga agusar iti MS Word format.
6. Ti parbo a nagan ti autor ti agparang a naganna a kas autor ti sarita. Ipatulod ti pakisalip iti uppat a nadalus a kopia ken mapakuyogan iti narikpan a sobre a naglaon iti pudno ken parbo a nagan ti autor, paulo ti pakisalip, kaudian a ladawan ken ababa a pakasaritaan ti biag ti autor, adres ti agdama a pagnaedan, agraman e-mail address ken numero ti selpon wenno telepono a mabalin a pakakontakan iti autor. Iti rabaw ti sobre, isurat ti paulo ti sarita ken parbo a nagan ti autor.
7. Ipatulod ti pakisalip babaen ti koreo wenno personal nga idatag iti daytoy nga adres: 1st Short Story Writing Contest, Mario Abinsay Albalos Foundation Literary Awards c/o Bannawag, Manila Bulletin Publishing Corp., Muralla corner Recoletos Sts., Intramuros, 1002 Manila. Nasken a maawat ti Bannawag ti pakisalip iti di naladladaw ngem iti Marso 3, 2017. Saan a mairaman iti salip ti entry a maawat kalpasan dayta a petsa. Ipatulod met ti soft copy ti sarita iti daytoy nga e-mail address: albalosawards@gmail.com.
8. Dagiti gunggona: Umuna a Gunggona, P15,000.00; Maikadua, P12,00.00; ken Maikatlo, P10,000.00. Maipaayan pay dagiti mangabak iti sertipiko ti pammadayaw. Adda met karbengan dagiti hurado a mangkissay iti bilang dagiti mangabak no awan ti makapatar iti bukodda a pagbatayan dagiti mangabak. Mabalinda met ti mangparnuay iti nayon wenno sabali a gunggona, no kasapulan.
9. Saan a mabalusingsing ti pangngeddeng dagiti hurado malaksid no maduktalan a nasalungasing ti Pagannurotan Bilang 4. No kasta, mapukawto metten ti karbengan ti autor a makisalip pay kadagiti sumarsaruno a pasalip ti Albalos Awards.
10. Makipagtagikua ti Mario Abinsay Albalos Foundation Literary Awards kadagiti mangabak a sarita nupay adda latta karbengan dagiti autor iti copyright dagitoy. Maaddaan pay ti agpasalip iti karbengan a mangipablaak kadagiti mangabak a sarita iti ania man a wagas a kayatna nga aramaten.
11. Mapakaammuanto dagiti mangabak no kaano ken no sadino a maangay ti seremonia ti pammadayaw.
(Naipablaak iti Bannawag, Nobiembre 28, 2016 a bilang.)
NOBIEMBRE 28, 2016
SARITA
4 Cynthia
Arnold C. Baxa
NOBELA
8 Ti Bastardo (35)
Norberto D. Bumanglag, Jr.
12 Baknangtan, Kayong! (20)
D.S. Bulong
DANIW
6 Ti Lidoken a Pait
Jobert M. Pacnis
18 Maysaak Koma a Baybay
Ronnie E. Aguinaldo
47 Daniw a Para Ubbing
Marlyn G. Del Rosario
SALAYSAY
14 Adda Nalaka nga Agas ti Kanser
Remedios S. Tabelisma-Aguillon
26 Nasam-it ti Lansones ti Isabela
Reynaldo E. Andres
KOMIKS
35 Don Clavio de Ylocos (13)
38 Sweet Jazmine (11)
41 Miks & Tiks
KOLUM
10 Saludsodem ken ni Apo Hues
21 Dear Doc
24 Padasem Daytoy, Kailian
28 Okeyka, Apong
30 Tips
31 Ading Kosinera
33 Kastoy, Kapid, Ditoy Hawaii
PAGLINGLINGAYAN
44 Showbiz
47 Agkatawa ti Mayat
48 Sinniriban
48 Sapukas
48 Sudoku
DADDUMA PAY
2 Ti Makunami
3 Tao, Lugar, Pasamak
9 Netizone
16 Biag ni Ilokano
17 Siled ti Kararag
19 Dagiti Pagannurotan ti 1st Albalos Awards
22 Nalaing a Rumabaw ti Asom?
23 Haytek!
29 Idi Un-unana a Panawen
32 Ammuem Pay Dagitoy
34 Nagrigaten ti Masapa nga Agriing, Kunam?
43 Ti Gasatmo Ita a Lawas
46 Dagiti Pabula ni Aesop
November 14, 2016
Dap-ayan 2017, mapagsasaritaan iti GUMIL board meeting
Ti Dap-ayan 2017, komperensia iti lengguahe ken literatura nga Ilokano ken maika-48 a nailian a kombension dagiti mannurat nga Ilokano, ti kangrunaan a mapagsasaritaan iti maika-6 a board meeting ti GUMIL Filipinas, ti gunglo dagiti mannurat nga Ilokano iti sangalubongan, inton Disiembre 4, 2016 iti Badipa Elementary School, Bayaoas, Urdaneta City iti panangsangaili ni Dr. Edmundo A. Bisquera, presidente ti GUMIL DepEd Urdaneta (sanga ti GUMIL Pangasinan) ken superbisor ti DepEd Urdaneta, kas impakaammo ni Arthur P. Urata, Sr., presidente ti GF.
Addaan iti tema a “Ni Mannurat nga Ilokano ken ti Nakaparsuaan,” manamnama a maangay ti Dap-ayan 2017 inton Abril 21-23 iti PhilPorts Authority Guest House, Poro, City of San Fernando, La Union iti panangsangaili ti GUMIL La Union nga idauluan ni Eddy Almodovar.
Mapagsasaritaan pay iti nasao a miting ti proyekto a panagilibro ti GUMIL nga am-ammo a kas Tagnawa Series, ti pannakabuangay ti GUMIL Canada ken GUMIL Benguet, ken dadduma pay a pakaseknan ti gunglo.
Iti sabali a bangir, maiwayat inton Dis. 2-4 ti Pasnaan 7 a maysa pay a proyekto ti GF, iti panangsangaili met laeng ti GUMIL DepEd Urdaneta (chapter ti GUMIL Pangasinan), iti pannakitinnulong ti Urdaneta City Schools Division ken ti Office of City Vice Mayor Hon. Julio F. Parayno, ken iti pannarabay ti National Commission for Culture and the Arts ken ti Bannawag.
(Naipablaak iti Bannawag, Nobiembre
Addaan iti tema a “Ni Mannurat nga Ilokano ken ti Nakaparsuaan,” manamnama a maangay ti Dap-ayan 2017 inton Abril 21-23 iti PhilPorts Authority Guest House, Poro, City of San Fernando, La Union iti panangsangaili ti GUMIL La Union nga idauluan ni Eddy Almodovar.
Mapagsasaritaan pay iti nasao a miting ti proyekto a panagilibro ti GUMIL nga am-ammo a kas Tagnawa Series, ti pannakabuangay ti GUMIL Canada ken GUMIL Benguet, ken dadduma pay a pakaseknan ti gunglo.
Iti sabali a bangir, maiwayat inton Dis. 2-4 ti Pasnaan 7 a maysa pay a proyekto ti GF, iti panangsangaili met laeng ti GUMIL DepEd Urdaneta (chapter ti GUMIL Pangasinan), iti pannakitinnulong ti Urdaneta City Schools Division ken ti Office of City Vice Mayor Hon. Julio F. Parayno, ken iti pannarabay ti National Commission for Culture and the Arts ken ti Bannawag.
(Naipablaak iti Bannawag, Nobiembre
Simple a pannakaitabon ti maysa a soldado --Imee
Kalpasan ti yaanamong ti Korte Suprema iti pannakaitabon ni dati a Presidente Ferdinand E. Marcos iti Libingan ng mga Bayani, impanamnama ti inaunaan nga anakna, ni agdama a Gobernador ti Ilocos Norte Imee R. Marcos nga awan panggep ti pamiliana a mangangay iti narungbo nga ‘state funeral.’
“Wala nang bonggang-bongga. Total, hindi naman state funeral, kundi libing lang ng isang kawal, ng isang sundalo, ang minimithi ng ama ko," kinuna daytoy iti maysa nga interbiu.
Maibatay iti military service record ti dati a presidente nagpaay daytoy a gerilia iti United States Army Forces in the Far East (USAFFE) ket daytoy ti gapuna a nairaman iti Bataan Death March idi 1942, ken kameng ti United States Army Forces in the Philippines━Northern Luzon (USAFP-NL).
"Inalay niya naman ang buhay niya… nakailang beses naman siyang nasa kritikong kalagayan, at talagang suicidal pa nga ang tawag sa kanya doon sa Medal of Valor," kinuna ni Gobernador Marcos iti immun-una a pakaammo daytoy.
Sagudayen ti AFP Regulations G 161-373, karbengan ni Marcos ti maitabon iti Libingan ng mga Bayani kas maibatay kadagiti sumaganad a kualipikasion: Medal of Valor awardee, Presidente, secretary of National Defense, ken beterano iti Maika-2 a Gubat.
Kas pammatalgedna iti mapangpanggep a pannakaitabon ni dati a Presidente Marcos, kinuna ni Gobernador Marcos:"Mailibing siya sa Libingan, simple, at katulad nga ng pangkaraniwang sundalo."
(Naipablaak iti Bannawag, Nobiembre 21, 2016 a bilang.)
“Wala nang bonggang-bongga. Total, hindi naman state funeral, kundi libing lang ng isang kawal, ng isang sundalo, ang minimithi ng ama ko," kinuna daytoy iti maysa nga interbiu.
Maibatay iti military service record ti dati a presidente nagpaay daytoy a gerilia iti United States Army Forces in the Far East (USAFFE) ket daytoy ti gapuna a nairaman iti Bataan Death March idi 1942, ken kameng ti United States Army Forces in the Philippines━Northern Luzon (USAFP-NL).
"Inalay niya naman ang buhay niya… nakailang beses naman siyang nasa kritikong kalagayan, at talagang suicidal pa nga ang tawag sa kanya doon sa Medal of Valor," kinuna ni Gobernador Marcos iti immun-una a pakaammo daytoy.
Sagudayen ti AFP Regulations G 161-373, karbengan ni Marcos ti maitabon iti Libingan ng mga Bayani kas maibatay kadagiti sumaganad a kualipikasion: Medal of Valor awardee, Presidente, secretary of National Defense, ken beterano iti Maika-2 a Gubat.
Kas pammatalgedna iti mapangpanggep a pannakaitabon ni dati a Presidente Marcos, kinuna ni Gobernador Marcos:"Mailibing siya sa Libingan, simple, at katulad nga ng pangkaraniwang sundalo."
(Naipablaak iti Bannawag, Nobiembre 21, 2016 a bilang.)
Trump, maika-45 a presidente ti US
Inlugesna iti eleksion presidensial ni Hillary Clinton, asawa ni dati a Presidente ti Amerika Bill Clinton, a nangipakita met a di pay nakasagana ti Amerika a maaddaan iti babai a presidente.
Inkari ni Trump, kalpasan ti panangabakna, nga agbalin isuna a presidente dagiti amin nga Amerikano ket kiniddawna kadagiti amin nga Amerikano nga agkaykaykaysada koma ken lipatendan dagiti pinnasakit bayat ti kampania.
Malagip met a bayat ti kampania, inkari ni Trump a mangaramid iti pader iti nagbedngan ti Amerika ken Mexico tapno malapdan ti ilegal nga ibaballasiw dagiti Mehikano iti US ket dagiti met laeng Mehikano ti agbayad iti magastos iti pannakaaramid ti alad. Innayonna a daytoy ti umuna nga asikasuenna iti umuna met nga aldawna iti White House.
Inkarina pay a papanawenna amin a saan a dokumentado nga imigrante iti America ken dina pastreken dagiti Muslim iti beddeng ti Amerika “agingga iti ditay ammo ti mapaspasamak”—a kayatna a sawen, gapu kadagiti riribuk nga ar-aramidem ti ISIS iti Amerika.
Iti biang ti Filipinas, kinablaawan ni Presidente Duterte ni Trump. Kinuna ni Duterte iti mensahena a mangnamnama a mapasayaatda ti relasion iti nagbaetan ti Filipinas ken Amerika.
Sakbayna, naidildilig ni Duterte ken ni Trump gapu iti awan sawsawir ti dila ni Duterte nga agsao a kas met laeng ken ni Trump.
(Naipablaak iti Bannawag, Nobiembre 21, 2016 a bilang.)
November 12, 2016
NOBIEMBRE 21, 2016
SARITA
4 Ti Comedy Queen
Aileen R. Rambaud
8 Ti Naalsa
Mauro F. Guico
NOBELA
12 Baknangtan, Kayong! (19)
D.S. Bulong
14 Ti Bastardo (34)
Norberto D. Bumanglag, Jr.
DANIW
6 Anglem
Daniel L. Nesperos
47 Daniw a Para Ubbing
Anabelle M. Palagud
SALAYSAY
18 Nasamay Kadi ti Tongtong Dagiti Kalanguya?
Bonifacio V. Ramos ken Luis J. Tindaan
26 Agannad Kadagitoy a Peste Dagiti Utong
Reynaldo E. Andres
KOMIKS
35 Sweet Jazmine (11)
38 Don Clavio de Ylocos (13)
41 Miks & Tiks
KOLUM
10 Saludsodem ken ni Apo Hues
21 Dear Doc
24 Padasem Daytoy, Kailian
28 Okeyka, Apong
30 Tips
31 Ading Kosinera
33 Kastoy, Kapid, Ditoy Hawaii
PAGLINGLINGAYAN
44 Showbiz
47 Agkatawa ti Mayat
48 Sinniriban
48 Sapukas
48 Sudoku
DADDUMA PAY
2 Ti Makunami
3 Tao, Lugar, Pasamak
9 Netizone
16 Biag ni Ilokano
17 Siled ti Kararag
22 Ay, ni Pusa, Ammona ti Agimon!
23 Haytek!
29 Idi Un-unana a Panawen
32 Ammuem Pay Dagitoy
34 Suka ken Baking Soda a Kas Pagdalus iti Pagayusan ti Danum
43 Ti Gasatmo Ita a Lawas
46 Dagiti Pabula ni Aesop
November 8, 2016
Pederalismo, kasapulan ti PH, kuna ni Duterte
Inulit ni Presidente Duterte ti kinapateg ti panagbalin a pederal ti porma ti gobierno ti Filipinas ta kas kunana, daytoy ti mangitunda iti irarang-ay ti pagilian, nangruna iti Mindanao.
Inulitna met a sisasagana a mangpanaw iti puestona uray pay sakbay nga agpaso ti takemna a kas presidente iti kanito nga agbalinen a pederal ti porma ti gobierno.
Kas kuna ti Presidente, no maaprobaran ti pederalismo iti uneg ti sumaruno a tallo a tawen, mabalinnanton nga isuko ti kinapresidentena.
“Ikarik, no nakasaganan ti amin, aglusulosak tapno nawaya ti pannakapili ti baro a presidente. Awanen ti rumbeng pay a pakariribukanyo,” kinuna ti Presidente bayat ti panagsaritana iti pannakayalnag ti Comprehensive Reform and Development Agenda para iti ARRM ken dadduma pay a lugar a maap-apektaran gapu iti riribuk iti Mindanao iti Kabunsuan Cultural Complex iti Cotabato City.
Idi pay nga ikamkampania ni Duterte ti pederalismo ta patienna nga ibunga daytoy ti kappia iti Mindanao.
Iti umuna nga State of the Nation Address (SONA) ti Presidente, kinunana a sisasagana a mangpaangay iti eleksion presidensial iti sumaruno nga aldaw wenno lawas kalpasan nga aprobaran ti Kongreso dagiti enmienda ti Konstitusion.
(Naipablaak iti Bannawag, Nobiembre 14, 2016 a bilang.)
Inulitna met a sisasagana a mangpanaw iti puestona uray pay sakbay nga agpaso ti takemna a kas presidente iti kanito nga agbalinen a pederal ti porma ti gobierno.
Kas kuna ti Presidente, no maaprobaran ti pederalismo iti uneg ti sumaruno a tallo a tawen, mabalinnanton nga isuko ti kinapresidentena.
“Ikarik, no nakasaganan ti amin, aglusulosak tapno nawaya ti pannakapili ti baro a presidente. Awanen ti rumbeng pay a pakariribukanyo,” kinuna ti Presidente bayat ti panagsaritana iti pannakayalnag ti Comprehensive Reform and Development Agenda para iti ARRM ken dadduma pay a lugar a maap-apektaran gapu iti riribuk iti Mindanao iti Kabunsuan Cultural Complex iti Cotabato City.
Idi pay nga ikamkampania ni Duterte ti pederalismo ta patienna nga ibunga daytoy ti kappia iti Mindanao.
Iti umuna nga State of the Nation Address (SONA) ti Presidente, kinunana a sisasagana a mangpaangay iti eleksion presidensial iti sumaruno nga aldaw wenno lawas kalpasan nga aprobaran ti Kongreso dagiti enmienda ti Konstitusion.
(Naipablaak iti Bannawag, Nobiembre 14, 2016 a bilang.)
November 6, 2016
10 a mannurat nga Ilokano, fellows iti Pasnaan 7
Napili ti 10 a mannurat nga Ilokano a kas fellow iti Pasnaan 7, ti maikapito a bansada ti workshop a para kadagiti mannurat nga Ilokano.
Dagiti fellow iti Ababa a Sarita: Derick Añonuevo Tong-alan ti Balidbid, Salcedo Ilocos Sur; Eunice Bisquera-Madriaga ti Casantiagoan, Manaoag, Pangasinan; Fidel Sambaoa ti Matue, Gregorio del Pilar, Ilocos Sur; ken Rhea Anne Dominno ti Kaliwakiw, Salcedo, Ilocos Sur.
Dagiti fellow iti Daniw: Alma Dela Cruz ti Allacapan, Cagayan; Julius P. Gajonera ti Brgy. 1, Barbaquezo, Carasi, Ilocos Norte; Josefa B. Agtarap ti Brgy. 62-A Navotas, Laoag City (Ilocos Norte) ken Riaflor Bulatao Rebolledo ti Happy Homes, Old Lucban, Baguio City.
Dagiti fellow iti Daniw a Para Ubbing: Rudelyn M. Javar ti Mabanogbog, Urdaneta City ken Leona Joaquin Corpuz ti Urdaneta City, Pangasinan.
Agtugaw a kas panelist dagiti mannurat ken editor nga Ilokano a da Cles B. Rambaud, Juan Al. Asuncion, Joel B. Manuel, Daniel L. Nesperos, Neyo Mario E. Valdez, John B. Buhay. Estela A. Bisquera-Guerrero, Sherma E. Benosa, Junley L. Lazaga ken Roy V. Aragon.
Malaksid iti itutulongda iti pannaka-workshop dagiti sinurat dagiti fellow, mangipaay met dagiti panelist iti ababa a lektiur maipapan iti ortograpia ti lengguahe nga Ilokano, daniw, ababa a sarita, daniw a para ubbing, ken ababa a sarita a para ubbing.
Agatendar met a kas observer iti workshop dagiti mannursuro manipud iti Urdaneta City Schools Division nangruna dagiti MTB-MLE Coordinators.
Mabigbig a bugbugtong a workshop a para kadagiti mannurat nga Ilokano ken mannurat iti Amianan a makasurat iti Ilokano, maysa ti Pasnaan kadagiti tinawen a kangrunaan a proyekto ti GUMIL Filipinas a pagtitinnulongan a supsuportaran dagiti managayat iti literatura ken dagiti mannurat a mismo.
Iti daytoy maikapito nga edision, sangailien ti GUMIL DepEd Urdaneta (sanga ti GUMIL Pangasinan) nga idauluan ni DepEd Urdaneta District Supervisor Dr. Edmundo Bisquera, iti pannakitinnulong ti Urdaneta City Schools Division ken ti Office Of City Vice-Mayor Hon. Julio F. Parayno. Manamnama met ti pannarabay manipud iti National Commission for Culture and the Arts (NCCA) ken ti Bannawag magazine.
Agserbi a kameng ti secretariat ti Pasnaan 7 da Ariel S. Tabag, Dr. Freddie Pa. Masuli, Roy V. Aragon, Anna Liza M. Gaspar ken Rhea Rose D. Berroy. Da GF President Arthur P. Urata, Sr., ken Dr. Edmundo Bisquera ti consultant.
Maiwayat ti Pasnaan 7 inton Disiembre 2-4, 2016 (nayalud-od manipud Nobiembre 18-20 nga immun-una a naipakaammo) iti Badipa Elementary School, Bayaos, Urdaneta City. (Pasnaan 7 Secretariat)
(Naipablaak iti Bannawag, Nobiembre 14, 2016 a bilang.)
Dagiti fellow iti Ababa a Sarita: Derick Añonuevo Tong-alan ti Balidbid, Salcedo Ilocos Sur; Eunice Bisquera-Madriaga ti Casantiagoan, Manaoag, Pangasinan; Fidel Sambaoa ti Matue, Gregorio del Pilar, Ilocos Sur; ken Rhea Anne Dominno ti Kaliwakiw, Salcedo, Ilocos Sur.
Dagiti fellow iti Daniw: Alma Dela Cruz ti Allacapan, Cagayan; Julius P. Gajonera ti Brgy. 1, Barbaquezo, Carasi, Ilocos Norte; Josefa B. Agtarap ti Brgy. 62-A Navotas, Laoag City (Ilocos Norte) ken Riaflor Bulatao Rebolledo ti Happy Homes, Old Lucban, Baguio City.
Dagiti fellow iti Daniw a Para Ubbing: Rudelyn M. Javar ti Mabanogbog, Urdaneta City ken Leona Joaquin Corpuz ti Urdaneta City, Pangasinan.
Agtugaw a kas panelist dagiti mannurat ken editor nga Ilokano a da Cles B. Rambaud, Juan Al. Asuncion, Joel B. Manuel, Daniel L. Nesperos, Neyo Mario E. Valdez, John B. Buhay. Estela A. Bisquera-Guerrero, Sherma E. Benosa, Junley L. Lazaga ken Roy V. Aragon.
Malaksid iti itutulongda iti pannaka-workshop dagiti sinurat dagiti fellow, mangipaay met dagiti panelist iti ababa a lektiur maipapan iti ortograpia ti lengguahe nga Ilokano, daniw, ababa a sarita, daniw a para ubbing, ken ababa a sarita a para ubbing.
Agatendar met a kas observer iti workshop dagiti mannursuro manipud iti Urdaneta City Schools Division nangruna dagiti MTB-MLE Coordinators.
Mabigbig a bugbugtong a workshop a para kadagiti mannurat nga Ilokano ken mannurat iti Amianan a makasurat iti Ilokano, maysa ti Pasnaan kadagiti tinawen a kangrunaan a proyekto ti GUMIL Filipinas a pagtitinnulongan a supsuportaran dagiti managayat iti literatura ken dagiti mannurat a mismo.
Iti daytoy maikapito nga edision, sangailien ti GUMIL DepEd Urdaneta (sanga ti GUMIL Pangasinan) nga idauluan ni DepEd Urdaneta District Supervisor Dr. Edmundo Bisquera, iti pannakitinnulong ti Urdaneta City Schools Division ken ti Office Of City Vice-Mayor Hon. Julio F. Parayno. Manamnama met ti pannarabay manipud iti National Commission for Culture and the Arts (NCCA) ken ti Bannawag magazine.
Agserbi a kameng ti secretariat ti Pasnaan 7 da Ariel S. Tabag, Dr. Freddie Pa. Masuli, Roy V. Aragon, Anna Liza M. Gaspar ken Rhea Rose D. Berroy. Da GF President Arthur P. Urata, Sr., ken Dr. Edmundo Bisquera ti consultant.
Maiwayat ti Pasnaan 7 inton Disiembre 2-4, 2016 (nayalud-od manipud Nobiembre 18-20 nga immun-una a naipakaammo) iti Badipa Elementary School, Bayaos, Urdaneta City. (Pasnaan 7 Secretariat)
(Naipablaak iti Bannawag, Nobiembre 14, 2016 a bilang.)
NOBIEMBRE 14, 2016
SARITA
4 Uged
Linda T. Lingbaoan
8 Sabali Pay a Rupa ni Judas
Bienvenido C. Cabras
NOBELA
12 Ti Bastardo (33)
Norberto D. Bumanglag, Jr.
14 Baknangtan, Kayong! (18)
D.S. Bulong
DANIW
6 Bisin
Roy V. Aragon
18 Gapu Kenka
Leilanie G. Adriano
20 3 a Soneto
Honor Blanco Cabie
34 Pasgedanta ti Parbangon
Dexter M. Fabito
47 Daniw a Para Ubbing
Jimmy R. Agustin
SALAYSAY
16 Ania Ngamin, Aya, ti Seks?
Virginia A. Duldulao, Ph.D.
26 Agbiag Met ti Celery iti Patad
Reynaldo E. Andres
KOMIKS
35 Sweet Jazmine (10)
38 Don Clavio de Ylocos (12)
41 Miks & Tiks
KOLUM
10 Saludsodem ken ni Apo Hues
21 Dear Doc
24 Padasem Daytoy, Kailian
29 Okeyka, Apong
30 Tips
31 Ading Kosinera
33 Kastoy, Kapid, Ditoy Hawaii
PAGLINGLINGAYAN
44 Showbiz
47 Agkatawa ti Mayat
48 Sinniriban
48 Sapukas
48 Sudoku
DADDUMA PAY
2 Ti Makunami
3 Tao, Lugar, Pasamak
9 Netizone
19 Siled ti Kararag
23 Haytek!
28 Idi Un-unana a Panawen
32 Ammuem Pay Dagitoy
43 Ti Gasatmo Ita a Lawas
46 Dagiti Pabula ni Aesop
Subscribe to: Posts (Atom)


c: text/html

text:
Pozorrubio, Pangasinan
Ti Pozorrubio ket maysa a primera klase nga ili iti probinsia ti Pangasinan iti Filipinas.
Dagiti baranggay[urnosen | urnosen ti taudan]
Ti Pozorrubio ket nabingbingay a politikal kadagiti 18 a barbaranggay.[2]
- Alipangpang
- Amagbagan
- Balacag
- Banding
- Bantugan
- Batakil
- Bobonan
- Buneg
- Cablong
- Castaño
- Dilan
- Don Benito
- Haway
- Imbalbalatong
- Inoman
- Laoac
- Maambal
- Malasin
- Malokiat
- Manaol
- Nama
- Nantangalan
- Palacpalac
- Palguyod
- Poblacion I
- Poblacion II
- Poblacion III
- Poblacion IV
- Rosario
- Sugcong
- Talogtog
- Tulnac
- Villegas
- Casanfernandoan
Demograpia[urnosen | urnosen ti taudan]
Dagiti nagibasaran[urnosen | urnosen ti taudan]
- ^ "Dagiti Opisial a Resulta ti Panagbutos idi 2013 kadagiti Ili ken Siudad". Intramuros, Manila, Filipinas: Commission on Elections (COMELEC). Hulio 1, 2013. Naala idi Hulio 6, 2014.
- ^ a b "Probinsia ti Pangasinan". PSGC Interaktibo. Siudad ti Makati, Filipinas: Opisina ti Koordinasion ti Nailian nga Estadistika. Naala idi 7 Hulio 2014.
- ^ a b Pakaammo ti Senso ti Filipinas idi 2015 (iti Ingles) naala idi Hunio 10, 2016
- ^ "Probinsia ti Pangasinan". Datos ti Populasion ti Ili. Dibision ti Panagsukisok ti LWUA. Naala idi 2 Hulio 2014.
Dagiti silpo ti ruar[urnosen | urnosen ti taudan]
- Pagalagadan a Kodigo ti Heograpia ti Filipinas (iti Ingles)
- Turay ti Estadistika ti Filipinas (iti Ingles)
- Dagiti datos ti populasion ti LWUA (iti Ingles)
- LGPMS (iti Ingles)
- COMELEC (iti Ingles)

robotstxt: allowed

filter: keep


text:
Agtalinaedka a Matalek iti Pagarian ti Dios
“Saanda a paset ti lubong.”—JUAN 17:16.
KANTA: 63, 129
1, 2. (a) Apay a napateg kadagiti Kristiano ti agmatalek iti Dios, ken kasano a nainaig dayta iti panagbalin a neutral? (Kitaen ti ladawan iti rugi ti artikulo.) (b) Pangipakpakitaan dagiti tattao iti kinamatalekda, ket ania ti mabalin a resulta dayta?
KANAYON nga isyu ti kinamatalek ken neutralidad para kadagiti pudno a Kristiano saan laeng nga iti panawen ti gubat. Apay? Gapu ta amin a nagdedikar ken Jehova inkarida nga ayaten, agmatalek, ken agtulnogda kenkuana. (1 Juan 5:3) Kayattayo ti agtulnog kadagiti nalinteg a pagalagadan ni Jehova, sadinoman ti ayantayo ken aniaman ti nasion, puli, ken kulturatayo. Ti kinamatalektayo ken Jehova ken iti Pagarianna ket napatpateg ngem iti aniaman a relasiontayo iti sabsabali. (Mat. 6:33) Kalikaguman dayta nga agtalinaed a neutral dagiti Kristiano kadagiti panagbibinnusor ken panagririri iti daytoy a lubong.—Isa. 2:4; basaen ti Juan 17:11, 15, 16.
2 Marikna dagiti saantayo a kapammatian a masapul a matalekda iti nasion, tribu, kultura wenno uray kadagiti mangibagi iti pagilianda iti isports. Nagresulta dayta iti kompetision ken panagririri, ken iti nakaro a kasasaad, panagpipinnatay ken panagiinnibus iti puli. Iti panangikagumaan ti tao a mangsolbar kadagita nga isyu, mabalin a maapektarantayo wenno uray ti pamiliatayo gapu ta kamengnatayo ti kagimongan. Pinarsua ti Dios ti tao a makailasin iti naimbag ken dakes, isu a mabalin nga adda dagiti desision ti gobierno ti tao a mangapektar iti panangilasintayo iti umiso ken nainkalintegan. (Gen. 1:27; Deut. 32:4) Ania ti aramidentayo kadagita a kasasaad? Nalaka laeng ti makiraman kadagiti pakaseknan ti lubong ken mairaman kadagiti panagbibinnusor.
3, 4. (a) Apay nga agtalinaed a neutral dagiti Kristiano kadagiti isyu iti daytoy a lubong? (b) Ania ti mausig iti daytoy nga artikulo?
3 Dagiti institusion a mangtartarawidwid iti kagimongan ti tao mabalin a diktaranda dagiti tattao a makiraman kadagiti tumaud a panagbibinnusor. Ngem kas pudno a Kristiano, saantayo a makiraman kadagiti napolitikaan a panagbibinnusor iti lubong wenno uray agawit iti armas. (Mat. 26:52) Saantayo nga agpaisurot a makiraman iti panangitan-ok iti maysa a paset ti lubong ni Satanas iti sabali. (2 Cor. 2:11) Gapu ta saantayo a paset ti lubong, saantayo ngarud a makiraman kadagiti isyu wenno panagbibinnusor iti lubong.—Basaen ti Juan 15:18, 19.
4 Gapu ta imperpektotayo, dadduma ti mabalin a marigatan pay laeng a mangikkat kadagiti kababalin a mabalin a mamagsisina iti maysa ken maysa. (Jer. 17:9; Efe. 4:22-24) Gapuna, adalentayo iti daytoy nga artikulo ti dadduma kadagiti prinsipio a makatulong kadatayo a mangikkat kadagita a kababalin. Usigentayo met no kasano a masanaytayo ti isip ken konsiensiatayo nga agmatalek iti Pagarian ti Dios.
NO APAY NGA AWAN TI DASIGANTAYO KADAGITI ISYU ITI DAYTOY A LUBONG
5, 6. Ania ti impakita ni Jesus nupay nagduduma ti puli iti nasion a nagnaedanna, ken apay?
5 No saanmo nga ammo ti aramidem iti maysa a situasion, nasayaat no isaludsodmo iti bagim, ‘Ania ngata koma ti inaramid ni Jesus?’ Nagnaed ni Jesus iti nasion a buklen dagiti tattao a naggapu iti nagduduma a rehion, kas iti Judea, Galilea, Samaria, ken dadduma pay. Ipakita dagiti salaysay iti Biblia nga adda panagririri dagiti tattao manipud kadagita a lugar. (Juan 4:9) Saan met nga agtunos dagiti Fariseo ken dagiti Saduceo (Ara. 23:6-9), dagiti umili ken dagiti agsingsingir iti buis (Mat. 9:11), ken dagiti nangato ti nagadalanna ken dagiti nababa ti adalna. (Juan 7:49) Idi umuna a siglo, ti Israel ket inturayan dagiti Romano, a kagurgura dagiti umili. Nupay indagadag ni Jesus ti kinapudno ken binigbigna a nangrugi kadagiti Judio ti pannakaisalakan, saanna a pulos nga imparegta kadagiti adalanna a makiramanda kadagiti panagsusupiat. (Juan 4:22) Imbes ketdi, insurona nga ayatenda ti amin a tattao.—Luc. 10:27.
6 Apay a saan a sinuportaran ni Jesus ti panangidumduma dagiti Judio? Gapu ta awan ti dasdasiganda ken ni Amana. Idi pinarsua ni Jehova ti lalaki ken babai babaen iti Anakna, pinanggepna a punnuenda ti intero a daga kadagiti nagduduma a puli. (Gen. 1:27, 28) Awan ti ibilang ni Jehova ken ni Jesus a natantan-ok a puli, nasionalidad, wenno lengguahe. (Ara. 10:34, 35; Apoc. 7:9, 13, 14) Masapul a tuladentayo ti perpekto nga ulidanda.—Mat. 5:43-48.
7, 8. (a) Ania nga isyu ti masapul a dasigan dagiti Kristiano? (b) Ania ti masapul a bigbigen dagiti Kristiano mainaig iti panangsolbar kadagiti problema iti kagimongan ken iti politika?
7 Ngem adda isyu a masapul a dasigantayo—ti panangsuporta iti kalintegan ni Jehova a mangituray iti uniberso. Nangrugi dayta idiay Eden idi kinarit ni Satanas ti panangituray ni Jehova. Ita, masapul nga ikeddeng ti maysa no asino ti patienna a nasaysayaat a mangituray, ti Dios wenno ni Satanas. Dasdasigam kadi ni Jehova babaen iti panagtulnogmo kadagiti linteg ken pagalagadanna imbes nga aramidem ti kaykayatmo? Bigbigem kadi a ti laeng Pagarian ti solusion dagiti pakarigatan ti tao? Wenno patiem a kabaelan ti tao nga iturayan ti bagina?—Gen. 3:4, 5.
8 Ipakita dagiti sungbatmo kadagita a saludsod no ania ti ibagam no damagenda ti opinionmo mainaig kadagiti isyu iti lubong. Nabayagen nga ikagkagumaan a solbaren dagiti politiko, aktibista, ken repormador dagiti mamagsisina nga isyu. Mabalin a napudno ken nasayaat met ti motiboda. Ngem bigbigen dagiti Kristiano a ti laeng Pagarian ti Dios ti makasolbar iti problema ti tao ken makaipaay iti pudno a hustisia. Masapul nga ipabiangtayo dayta ken Jehova. Maysa pay, no mangirekomenda ti tunggal Kristiano iti solusion nga ammona a kasayaatan, saan ngata a mabingaybingay ti kongregasion?
9. Idi umuna a siglo, ania ti timmaud a problema iti kongregasion ti Corinto, ngem ania a solusion ti inrekomenda ni Pablo?
9 Kitaentayo no kasano a nagtignay ti dadduma a Kristiano idi umuna a siglo maipapan iti pannakabingaybingay a timmaud iti kongregasion. Kinuna ti dadduma nga indibidual a taga-Corinto: “‘Kaduanak ni Pablo,’ ‘Ngem siak kaduanak ni Apolos,’ ‘Ngem siak kaduanak ni Cefas,’ ‘Ngem siak kaduanak ni Kristo.’” (1 Cor. 1:10-12) Aniaman ti makagapu iti dayta nga isyu, nakapungtot ni apostol Pablo iti resulta dayta. Insaludsodna: “Nasinasina aya ni Cristo?” (1 Cor. 1:13, Ti Baro a Naimbag a Damag Biblia) Ania ti solusion ti kasta a nabingay a kapanunotan? Binagbagaan ni Pablo dagiti Kristiano idi: “Ita bagbagaankayo, kakabsat, babaen ti nagan ni Apotayo a Jesu-Kristo a rebbeng nga agsaokayo amin a sangsangkatunos, ket awan koma dagiti panaglalasin kadakayo, no di ket naan-anay nga agkaykaysakayo koma iti isu met laeng a panunot ken iti isu met laeng a wagas ti panagpampanunot.” Awan met koma ti pannakabingaybingay iti kongregasion Kristiano ita.—Basaen ti Roma 16:17, 18.
10. Kasano nga inyilustrar ni apostol Pablo no apay a masapul nga agtalinaed a neutral dagiti Kristiano kadagiti isyu iti daytoy a lubong?
10 Pinaregta ni Pablo dagiti napulotan a Kristiano nga ipamaysada ti panunotda iti nailangitan a namnamada imbes a kadagiti bambanag ditoy daga. (Fil. 3:17-20) * Agserbida a kas embahador a mangisuno ken Kristo. Saan a makibiang dagiti embahador kadagiti isyu iti nasion a nakaibaonanda. (2 Cor. 5:20) Dagiti Kristiano nga addaan namnama nga agbiag ditoy daga ket iturayan met ti Pagarian ti Dios, isu a saan a rumbeng a makiramanda kadagiti isyu iti lubong.
SANAYEM TI BAGIM NGA AGMATALEK KEN JEHOVA
11, 12. (a) Kadagiti ania a kasasaad a mabalin a narigat a taginayonen ti maysa a Kristiano ti kinamatalekna iti Pagarian ti Dios? (b) Ania nga isyu ti nakaipasanguan ti maysa a Kristiano, ket kasano a napagballigianna dayta?
11 Iti kaaduan a paset ti lubong, nasinged ken agkaykaysa dagiti komunidad gapu iti agpapada a pakasaritaan, kultura, ken lengguahe nga ipampannakkel dagiti tattao iti dayta a lugar. Kadagita a kasasaad, masapul a sanayen dagiti Kristiano ti isip ken konsiensiada nga agtignay a siuumiso no tumaud dagiti isyu mainaig iti panagbalin a neutral. Kasano a maaramidda dayta?
12 Alaentayo a pagarigan ni Mirjeta * a manipud iti maysa a rehion ti sigud a Yugoslavia. Naisuro kenkuana a guraenna dagiti taga-Serbia. Idi naammuanna a saan a mangidumduma ni Jehova ken ni Satanas ti makin-gapuanan iti panagririri dagiti puli, inkagumaanna nga iwaksi ti panangipangpangrunana iti pagilianna. Ngem idi nangrugi nga aglalaban dagiti etniko a grupo iti lugarda, nagsubli ti sigud a karirikna ni Mirjeta ket marigatanen a mangasaba kadagiti taga-Serbia. Ngem nabigbigna a saan nga umiso nga urayenna lattan a maikkat ti kasta a rikriknana. Nagpatulong ken Jehova babaen iti kararag tapno mapagballigianna dayta ken maparang-ayna ti serbisiona ket makapagpayunir. Kinunana: “Nabigbigko a ti panangipamaysa iti ministerio ti kasayaatan a makatulong. Iti ministerio, ikagkagumaak a tuladen ti kinamanagayat ni Jehova, ket nakitak nga in-inut a naikkat ti negatibo a rikriknak.”
13. (a) Ania a situasion ti nakasaktan ti maysa a kabsat, ngem ania ti inaramidna? (b) Ania ti masursurotayo iti kapadasan ni Zoila?
13 Kitaentayo met ti kapadasan ni Zoila. Dati a taga-Mexico ngem makigimgimong itan iti maysa a kongregasion idiay Europe. Napaliiwna nga adda dagiti kakabsat a taga-Latin America a manguy-uyaw iti pagilian, kaugalian, ken uray ti musikada. No sika ti adda iti dayta a kasasaad, ania ti aramidem? Siempre, nasaktan ni Zoila iti dayta. Ngem makomendaran ta nagpatulong ken Jehova tapno maikkat dagiti negatibo a rikriknana. Masapul a bigbigentayo nga adda latta dagiti kakabsat a maipaspasango iti kasta a kasasaad. Saantayo a pulos kayat ti agsao wenno agaramid iti bambanag a mamagsisina wenno adda asinoman a dasigantayo kadagiti kakabsattayo wenno iti sabsabali a tattao.—Roma 14:19; 2 Cor. 6:3.
14. Kasano a sanayen dagiti Kristiano ti isip ken konsiensiada tapno makapagmatalekda?
14 Napadakkelka kadi wenno nasursurom iti aglawlawmo ti dumasig iti nasion wenno kadagiti kailiam? Marikriknam kadi pay laeng dayta? Saan koma nga ipalubos dagiti Kristiano a ti nasionalistiko a rikrikna ti mangdadael iti panangmatmatda iti sabsabali. Ngem kasano no adda negatibo a panangmatmatmo kadagiti sabali ti nasion, kultura, lengguahe, wenno pulida? Ngarud, naimbag no utobem no ania ti panangmatmat ni Jehova iti nasionalismo ken iti panangidumduma. Nagsayaat a pagadalan iti personal a panagadal wenno iti panagdaydayaw ti pamiliam ti nasukimatmo maipapan iti dayta ken dagiti mainaig a topiko. Kalpasanna, ikararagmo ken Jehova a tulongannaka a mangawat ken mangipapuso iti panangmatmatna mainaig kadagita.—Basaen ti Roma 12:2.
15, 16. (a) Ania ti namnamaentayo a reaksion ti dadduma iti panagtalinaedtayo a matalek iti Dios? (b) Kasano a matulongan dagiti nagannak dagiti annakda nga agbalin a matalek kas maysa a Kristiano?
15 Di agbayag, maipasango ti amin nga adipen ni Jehova kadagiti situasion nga idiktar ti konsiensiada nga agtalinaedda a naiduma iti dadduma—dagiti man katrabahuan, kaklase, kaarruba, kabagian, wenno dadduma pay. (1 Ped. 2:19) Ngem masapul a naidumatayo! Namnamaentayo a kaguranatayo ti lubong gapu iti takdertayo. Impakpakauna dayta ni Jesus. Adu a bumusbusor ti saan a mangipateg kadagiti isyu a nairaman iti neutral a takdertayo kas Kristiano. Ngem para kadatayo, daytoy ti kapatgan.
16 Ti panagmatalek ken Jehova kalikagumanna ti panagbalintayo a natibker uray maipasangotayo kadagiti pamutbuteng. (Dan. 3:16-18) Ti panagbuteng iti tao ket mapasaran ti amin aniaman ti edadna. Ngem nangnangruna a marigatan dagiti agtutubo nga agbalin a naiduma. No maipaspasango dagiti annakmo iti problema maipapan iti panagsaludo iti bandera wenno nailian a selebrasion, sidadaanka koma a tumulong kadakuada. Bayat ti Panagdaydayaw ti Pamiliayo, tulonganyo dagiti annakyo a mangtarus no ania ti panangmatmat ni Jehova maipapan kadagita a banag tapno situtured a mapagballigianda dagita. Isuroyo ida a mangidepensa iti patpatienda iti nalawag ken nadayaw a pamay-an. (Roma 1:16) No kasapulan, kasaritayo dagiti mannursuro dagiti annakyo ket ilawlawagyo dagiti patpatientayo.
IPATEGMO TI AMIN A PARSUA NI JEHOVA!
17. Ania a kababalin ti masapul a liklikantayo, ken apay?
17 Gagangay laeng nga ipategtayo ti lugar a dimmakkelantayo. Ngem masapul a liklikantayo nga ibilang a nasaysayaat ti pagilian, kultura, lengguahe, ken taraontayo ngem iti sabsabali. Tapno naragsak ti biagtayo, pinarsua ni Jehova ti nagduduma a kita ti bambanag. (Sal. 104:24; Apoc. 4:11) Saantayo ngarud nga ikompara a nasaysayaat ti pamay-antayo ngem iti sabali.
18. Apay a bendisionannatayo ni Jehova no tuladentayo ti panangmatmatna?
18 Kayat ti Dios a maammuan ti amin a kita ti tao ti umiso a pannakaammo ken agbiagda nga agnanayon. (Juan 3:16; 1 Tim. 2:3, 4) No sidadaan nga awatentayo ti umiso nga ideya ti dadduma, manayonan ti pannakaammotayo ken agtalinaed ti panagkaykaysatayo kas Kristiano. Tapno agtalinaedtayo a matalek ken Jehova, masapul a liklikantayo ti makiraman kadagiti isyu iti daytoy a lubong. Kaguratayo ti kinapannakkel ken panagsasalisal iti lubong ni Satanas. Agyamantayo unay ken Jehova ta insuronatayo a mangayat iti talna ken agbalin a napakumbaba! Tuladentayo ngarud ti salmista a nangikuna: “Adtoy! Anian a nagimbag ken anian a makaay-ayo a dagiti agkakabsat agnaedda a sangsangkamaysa buyogen ti panagtutunos!”—Sal. 133:1.


text:
Saturday, December 1, 2012
LYING-IN CENTER, MAKATULONG UNAY ITI MASA
Cabugao, Ilocos Sur – Agtultuloy ti pannakaipaay ti 24 oras a serbisio kadagiti inna nga agdadagsen iti panagpasngayda iti Rodolfo S. Sonido Lying-in Center, RHU-Cabugao, Ilocos Sur.
Iti panagbisita ni Mayor Edgardo “Ediboy” S. Cobangbang, Jr. iti Lying-in Center, ken pannakisarsaritana kadagiti umili nga umay iti Munisipio, naipeksana nga awan ti pangisukatanna iti sumken a rikna kenkuana iti makitana ken madamagna a maited/umisu nga atension ken asikaso kadagiti pasiente ken nangruna pay ti pannakapalag-an ti pamiliada iti pannakalibre ti pagrebbenganda gapu iti Philhealth.
“Naisangayan unay daytoy a nagapuanan ti liderato ni Mayor Ediboy,” imbatad ni Kagawad Loreto Sadac ti Barangay Turod. “Iti 24 oras a panagduty dagiti agrebbeng ket mapatibker ti rikna dagiti inna a masikog nga adda iti barangay ken away no madamagda nga adda latta madadaan a sumaranay kadakuada no dumtengen iti kabulananda.”
Nangrugi a nagoperasion ti Lying-in Center idi Nobiembre 5, 2012. Addaan kadagiti matalek ti kabaelanna nga agasikaso ti aganak ken maipasngay a maladaga a buklen ti Midwives, Nurses ken Doktor. # (Web Situational Report)
Posted by Bayan ng Cabugao, Ilocos Sur at 7:11 AM
Subscribe to: Post Comments (Atom)


text:
Thursday, August 4, 2011
PANAGMULA TI KAYO, IPURSIGE TI LGU KEN DADDUMA NGA AHENSIA
Cabugao, Ilocos Sur – Maar-aramid ita ti Tree Planting Activities a pagpartisiparan dagiti empleado ti Gobierno Lokal nga idauluan ni Mayor Ediboy S. Cobangbang, Jr. kasta met iti pannakikaysa ti nadumaduma a sektor, ahensia ken opisina kas iti pannakabagi ti DepEd, Farmers’ Associations, PNP, BFP ken NGO’s, Barangay Councils iti 33 a barangays a nangrugi iti bulan ti Hunio 2011 agingga iti Agosto 2011 ket naituding a mamulaan ti amin a potensial a disso iti intero a Cabugao babaen ti panangiwardas ni Mr. Edgar Balangatan, Municipal Coordinator ken Municipal Environment Natural Resources Officer, (MENRO-Designate) a paset ti katulagan ti LGU-Cabugao ken ti Tanim Kalikasan, Inc., kangrunaan a mangmangted ti seedlings tapno maipatungpal ti National Greening Program ti DENR ken Gobierno Nasional.
Akemen ti LGU ti transportasion, monitoring, site identification , community organizing ken technical assistance idinto ta seedlings (libre), ganagan, insentibo, technical assistance, transportasion, monitoring facility, seedling propagation ti Tanim Kalikasan, Inc. ket bagi met dagiti mannalon/indibidual a maseknan nga agmula ti pannakaestablisar ti disso a pagmulaan ken pannakapadakkel ti maimula.
Segun ken ni Balangatan, agepekto ti katulagan ti LGU ken Tanim Kalikasan, Inc. agingga iti Tawen 2012.
Idi bulan ti Hunio, naibunong ti 80,260 a tree seedlings (Mahogany, gmelina, narra, bittaog, Acling Parang (endemic), etc.) ket inted iti Tanim Kalikasan, Inc. ti dagup ti 76,260 a seedlings idinto ta 4,000 ti naggapu iti LGU babaen ti panangtarabay da Mayor Ediboy ken ni SBM Jemaima Tan-Yee, Chairman, Committee on Environment and Natural Resources kasta met ken ni Mr. Gil de la Cruz, pannakabagi ti Tanim Kalikasan, Inc.
Naibunong ken naimula dagitoy a seedlings kadagiti disso ti Magarang Spring/Barangay Cacadiran, Kinalian Spring/Barangay Catucdaan, Roma Spring/ Barangay Maradodon, Sisim, Bungro, Pila, Sagayaden, Baclig, Quezon, Margaay, Aragan, Carusipan, Cuantacla, Sabang, Cuancabal, Poblacion ken Cael-layan.
Innayon ni MENRO Balangatan a nangrugi ti programa idi Abril a panagorganisarda ti agmula kadagiti potensial a barangays, agtultuloy nga advocacy campaign, panagiwaras ti seedlings iti bulan ti Hunio-Hulio 2011, panagmula iti bulan ti Hunio-Agosto, panagmonitor iti bulan ti Hulio ken panangited ti insentibo ken pagabuno iti bulan ti Agosto-Setiembre 2011. # (Joed Sajonia)
Posted by Bayan ng Cabugao, Ilocos Sur at 11:27 AM
Subscribe to: Post Comments (Atom)


text:
Lammin ti angin
Ti lammin ti angin wenno lam-ek ti angin ket isu ti maipagarup a panagpababa ti temperatura ti angin a marikna babaen ti bagi iti nailatak a kudil babaen ti puyupoy ti nalamiis nga angin.
Dagiti temperatura ti lammin ti angin ket kankanayon a nababbaba ngem ti temperatura ti angin para kadagiti pateg a ti pormula ket husto. No ti nalawag a temperetura ket nangatngato ken ti temperatura ti angin, ti pagsurotan ti pudot ket embes ket nga isu ti mausar.
Dagiti linaon
Panangipalawag[urnosen | urnosen ti taudan]
Ti bagi ti tao ket makapukaw ti pudot babaen ti konbeksion, panagbawbaw, panagiyallatiw ti pudot, ken radiasion.[1] Ti gatad ti pannakapukaw ti pudot babaen ti maysa arabaw babaen ti konbeksion ket depende iti kapardas ti angin iti rabaw. No timaysa a rabaw ket papudotenna ti angin iti arubayanna, ti maysa a manginsulado a tuon ti iti nabara nga angin ket umariping a maporma iti rabaw. Ti aggungunay nga angin ket mangriro ti tuon a pagbeddengan, a mangpalubos ti baro, ken nalamlamiis nga angin a mangsukat ti nabara ng angin a kaariping ti rabaw. The faster the wind speed, the more readily the surface cools.
Ti kapardas ti panagpalamiis ket addaan kadagiti nadumaduma apagbanagan iti inanimado a banbanag ken dagiti biolohiko nga organismo. Para kadagiti inanimado a banag, ti pagbanagan ti lammin ti angin ket ti naparpardas a panangipababa kadagiti aniaman a nabara a banag iti ambiento a temperatura. Saan daytoy a makaaramid, nupay kasta, ti mangipababa ti temperatura dagitoy a banag ti nababbabab ngem ti ambiento a temperatura, urayno kasano ti kapardas ti angin. Para kadagiti kaaduan a biolohiko nga organismo, ti pisiolohiko a sungbat ket ti mangtalinaay ti temperatura ti rabaw iti maysa amaawat a sakop tapno maliklikan dagiti nakaro a pagbanagan. Isunga, ti panangpadas ti mangtalinaay ti naited a temperatura ti rabaw iti maysa nga enbironmento iti naparpardas a pannakapukaw ti pudot ket pagresultaan iti panangipagarup ti nababbaba a temperatura ken ti maysa a pudno a nakarkaro a pannakapukaw ti pudot ket mangpa-adu ti peggad kadagiti nakaro apagbanagan a kas ti frostbite, hipothermia, ken pannakatay.
Ti rabaw a nabasa, kasla ti tao nga agar-aramat kadagiti nabasa a kawes, ket naparpardas a makapukaw ti pudot no bumawbaw ti basa isunga mariknaan a nalamlamiis. Timet dam-eg ket mangpabuntog ti panagbawbaw ken makaaramid ti nabarbara a panagrikna iti rabaw, ken daytoy ket nairaman kadagiti atatiddog a pormula ti lammin ti angin. Iti las-ud dagiti napudpudot a bulan, daytoy a pagbanagan ket maipalawag iti pagsurotan ti pudot wenno humidex.
Dagiti sabali nga arngian[urnosen | urnosen ti taudan]
Adu met dagiti adda a pormula para iti lammin ti angin gaputa, saan amaipada iti temperatuar, awan dagiti unibersal a nakaitunosan ti alagaden para iti kaibuksilan ti termino. Ti laeng panagpadas dagiti pormula ket ti panagited ti abilidad a mangipadto babaen ti bilang ti pagbanagan ti anagin iti temperatura a maipagarup ti tattao. Dagiti sabsabali a serbisio ti tiempo dagiti pagilian ket agus-usarda ti alagaden para iti bukodda a pagilian wenno rehion. Dagiti serbiso ti tiempo ti Estados Unidos ken Kanada ket agus-usarda ti modelo a naawata babaen ti Serbisio ti Nailain a Tiempo. Dayta a modelo ket nagbalbalaiw kadagiti napalabas a panawen.
Dagiti immuna a pormula ti lammin ti angain ken dagiti tabala ket pinarang-ay babaen ni Paul Allman Siple ken ni Charles F. Passel idi nagtrabtrabahoda idiay Antartika sakabay idi Maikdua a Sangalubongan a Gubat, ken inaramid a magun-od babaen ti Serbisio ti Nailain a Tiempo babaen idi tawtawen ti 1970. Daytoy ket naibatay iti gatad a panagpalamiis ti bassit a plastik a botelia idi ti linaonna ket nagyelo bayat a naibitin ken napaanginan iti tuktok ti atep ti abong ti ekspedision, iti isu met laeng nga agpang a kas ti anemometro. Ti naibagbaga a Pagsurotan ti Lammin ti Anign ket nakaited ti nasayaat a panangipakita ti kakaro ti tiempo. Idi tawtawen ti 1960, ti lammin ti angin ket nangrugrugi a naireporta a kas ti lammin ti anagin ti kapada a temperatura (WCET), a teoretiko a a saan unay a naserbi. Ti nagsurat iti daytoy a panagbalbaliw ket di ammo, ngem saan a ni Siple ken ni Passel a kas kaaduan anaipagpagarup. Iti immuna, daytoy ket naipalawag idi a kas ti temperatura a ti pagsurotan ti lammin ti angin ket kapadanto iti kompleto a kaawan ti ti angind. Daytoy ket nakaiturongan dagiti kapadpada a temperatura a nalawag a paspasaw ti kakaro ti tiempo. Ni Charles Eagan[2] ket naibanaganna a ti tattao ket manmanoda laeng a saan nga aggungunay nga urayno natalinaay, adda met laeng dagiti panaggunay ti angin. Inpasayaatna nga inpalawag ti kaawan ti angin iti pardas ti angin iti 1.8 metro kada segundo (4.0 mph), nga agarup daytoy ti kabaan a marukod a pardas ti angin babaen ti tasa nga anomometro. Daytoy ti nakaiturongan dagiti realistiko a (kasla naputpudot ti arigna) pateg ti kapada a temperatura.
Orihinal a modelo[urnosen | urnosen ti taudan]
Ti kapada a temperatura ketsaan idi a unibersal nga inus-usar idiay Amianan nga Amerika aginggana iti maika-2i a siglo. Manipud idi tawtawen ti 1970, dagiti kalamiisan a paset ti Kanada ket nagrepreporta ti kasisigud a Pagsurotan ti lammin ti Angin, ti tallo wenno uppat a numero nga addaan kadagiti unit ti kilokaloria/oras iti tungngal maysa a kuadrado metro. Ti tunggal maysa a tao nagkalibrado ti gantingan dagiti bilang, babaen ti pannakasanay. Ti grapiko ket nakaited pay ti sapasap a suroten iti kaimbag ken peggad babaen kadagiti panangipatingga a pateg iti pagsurotan, a kasla ti 1400, nga isu daytoy idi ti pagpatinggaan para iti frostbite. Ti panagbalbaliw idi tawtawen ti 1970iti metriko a sistema dagiti unit idiay Kanada ket nangbaliw amin kadagiti bilang, a nakaramid daytoy a makaallilaw ken makasapul kadagiti amin a mangkalibrado ti bukodda a gantinagn ti lammin ti angin. Nasken koma idi a saan nga adda kadagiti unit, a aks inbagbaga idi ni Siple[3] gaputa daytoy ket saan apanagrukod ti pannakapukaw ti pudo iti tao ngem daytoy laeng ket simple a bilang a kapada ti pannakapukaw ti pudot iti tao.
Ti kasisigud idi a pormula ti pagsurotan idi ket:
- [4][5]
- Nga iti:
- = Pagsurotan ti lammin ti angin, kcal/m2/h
- = Kapardas ti angin, m/s
- = Temperatura ti angin, °C
- Nga iti:
Kitaen pay ti[urnosen | urnosen ti taudan]
Dagiti nagibasaran[urnosen | urnosen ti taudan]
- ^ "A Field Guide to the Atmosphere - Jay Pasachoff - Google Boeken". Books.google.com. Naala idi 2013-08-09.
- ^ Eagan, C. (1964). Panagrepaso ti panagsukisok kadagiti parikut ti miltar kadagiti nalamiis a rehion. C. Kolb and F. Holstrom eds. TDR-64-28. Arctic Aeromed. Lab. p 147–156.
- ^ Inbaga ni Paul Siple, iti: Sugat ti Lamiis, 1958, Steven Horvath editor, Josiah Macy Foundation, p 216.
- ^ *Woodson, Wesley E. (1981). Human Factors Design Handbook,page 815. McGraw-Hill. ISBN 0-07-071765-6
- ^ http://ntrs.nasa.gov/archive/nasa/casi.ntrs.nasa.gov/19690003109_1969003109.pdf
Dagiti silpo ti ruar[urnosen | urnosen ti taudan]
- Midia a mainaig iti Lammin ti angin iti Wikimedia Commons
- Nailian a Sentro para iti Atmosperiko a Pangsukisok (iti Ingles) Tabla dagiti temperatura ti lammin ti angin iti Celsius ken Fahrenheit


text:
Masinloc, Zambales
Ti Masinloc ket maysa a primera klase nga ili iti probinsia ti Zambales iti Filipinas.
Dagiti linaon
Dagiti baranggay[urnosen | urnosen ti taudan]
Ti Masinloc ket nabingbingay a politikal iti 13 a barbaranggay.[2]
- Baloganon
- Bamban
- Bani
- Collat
- Inhobol
- North Poblacion
- San Lorenzo
- San Salvador
- Santa Rita
- Santo Rosario
- South Poblacion
- Taltal
- Tapuac
Demograpia[urnosen | urnosen ti taudan]
Dagiti nagibasaran[urnosen | urnosen ti taudan]
- ^ "Dagiti Opisial a Resulta ti Panagbutos idi 2013 kadagiti Ili ken Siudad". Intramuros, Manila, Filipinas: Commission on Elections (COMELEC). Hulio 1, 2013. Naala idi Hulio 6, 2014.
- ^ a b "Probinsia ti Zambales". PSGC Interaktibo. Siudad ti Makati, Filipinas: Opisina ti Koordinasion ti Nailian nga Estadistika. Naala idi 11 Agosto 2014.
- ^ a b Pakaammo ti Senso ti Filipinas idi 2015 (iti Ingles) naala idi Hunio 10, 2016
- ^ "Probinsia ti Zambales". Datos ti Populasion ti Ili. Dibision ti Panagsukisok ti LWUA. Naala idi 11 Agosto 2014.
Dagiti silpo ti ruar[urnosen | urnosen ti taudan]
- Pagalagadan a Kodigo ti Heograpia ti Filipinas (iti Ingles)
- Turay ti Estadistika ti Filipinas (iti Ingles)
- Dagiti datos ti populasion ti LWUA (iti Ingles)
- LGPMS (iti Ingles)
- COMELEC (iti Ingles)


text:
Nairobi
Ti Nairobi ( /naɪˈroʊbi/) ket isu ti kapitolio ken kadakkelan asiudad ti Kenya. Ti siudad ken dagiti agpalpalikmut a lugar ket mangporma pay ti Kondado ti Nairobi. Ti nagan a "Nairobi" ket nagtaud manipud ti Maasai a balikas ti Enkare Nairobi, a maipatarus iti "nalamiis a danum", ti Maasai a nagan yi karayan Nairobi , nga isu daytoy ti nangipabulod ti nagan ti siudad. Nupay kasta, daytoy ket nadaydayeg nga ammo a kas ti "Berde a Siudad iti Init" ken daytoy ket napalikmutan babaen kadagiti nadumaduma dumakdakkel a villa a suburbo.[1] Dagiti agtataeng ti Nairobi ket naamammoan a kas dagiti Nairobians.
Daytoy ket nabangon babaen ti Britaniko idi 1899 a kas maysa a nasimple nga estasion ti perokaril a mangisilpo ti Mombasa idiay Uganda,[2] ti ili ket napardas a dimmakkel a nagbalin a ti kapitolio ti Britaniko a Daya nga Aprika idi 1907, ken dimteng a ti kapitolio ti nawaya republika ti Kenyan idi 1963.[3] Idi las-ud ti kolonia a paset ti panawen ti Kenya, ti siudad ket nagbalin a sentro ti kape ti kolonia, tsa ken sisal nga industria.[4] Ti Nairobi ket isu pay ti kapitolio ti Probinsia ti Nairobi ken ti Nairobi a Distrito. Ti siudad ket naisanglad idiay Karayan Nairobi, idia abagatn ti pagilian, ken adda ti kangato ti 1795 m ti nagto ti lessaad ti baybay.[5]
Ti Nairobi ket isu tikaaduan ti populasion a siudad idiay Daya nga Aprika, nga adda ti agdama a nakarkulo a populasion ti agarup a 3 a riwriw. Segun ti 2009 a Senso, idiay administratibo a lugar ti Nairobi, 3,138,295 kadagiti agtataeng ket adda idiay kaunegan ti 696 km2 (269 sq mi). Ti Nairobi ket agdama nga isu ti maika-12 a kadakkelan asiudad idiay Aprika, a mairaman dagiti populasion ti suburbona.
Ti Nairobi ket maysa tattan kadagiti kadayegan a siudad idiay Aprika iti politika ken pinansia.[6]Daytoy ket ibalbalayan kadagiti rinibu a negosio ti Kenya ken sumurok a 100 a nangrunama a sangalubongan akompania ken dagiti organisasion, a mairaman ti Enbiromento a Programa ti Nagkaykaysa a Pagpagilian (UNEP) ken ti nangruna a panagururnosan ken kuartel para iti Magkaykaysa a Pagpagilian idiay Aprika ken Tengnga a Daya, ti Opisina ti Nagkaykaysa a Pagpahilian idiay Nairobi (UNON), ti Nairobi ket maysa a naikeddengan a sentro par aiti negosio ken kultura. Ti Nairobi Stock Exchange (NSE) ket maysa kadagiti kadakkelan idiay Aprika ken ti maikadua a kadaanan a pagsisinnukatanm iti kontinente. Daytoy ket mairanggo ti maika-4 iti termino a tomo ti panagilaklako ken adda kabaelanna a nangramid ti panaglako ti 10 a riwriw ti tunggal maysa nga aldaw.
PakasaritaanUrnosen
Ti lugar ket saan idi a natataengan a kalugnakan aginggana ti maysa a pagipaayan a depo iti Perokaril ti Uganda ket nabangon idi 1899, a nagtungpalan a nagabalinan a kuartel ti perokaril. Ti siudad ket nainaganan iti maysa nga abut ti danum a naamammuan iti Maasai a kas ti Enkare Nairobi, a kayatna a saoen ket "lugar dagit nalamiis a danum". Daytoy ket kompletto a natarimaan idi nasapa a tawtawen ti 1900 kalpasan ti panagburak itis peste ken ti pananguram ti kasisigud nga ili. Ti lokasion ti perokaril ti Nairobi gapu ti sentral a puestona a baetan ti Mombasa ken Kampala. Napili pay daytoy gapu kadagiti adu a karayan a mabalin nga agipaay ti danum para iti kampo, ken ti kangatona ket nalamiisen tapno mausar a pagtaengan.[7] Nupay kasta, ti malaria ket nakaro a problema idi, a gapuanan ti maysa apanagpadas ti panangiyakar ti ili.[8]
Idi 1905, ti Nairobi ket sinukatanna ti Mombasa a kas ti kapitolio ti Britaniko a protektorado,[9] ken ti siudad ket dimmakkel ti lawlaw ti administrasion ken turismo, nga idi ununana ket iti porma ti panaganup ti dakkel nga ayup. Idi dagiti Britaniko a simmaksakup ket nangrugrugida nga nagsuksukiso iti rehion, nangrugrugida a nagus-usar ti Nairobi a kas ti umuna a papananda a puerto. Daytoy ti nangrugian ti lokal a gobierno ti nangbangon kadagiti adu a napintas nga otel iti siudad. Dagiti nangruna a naggigian ket dagidi Britaniko nga nagan-anup ti ayup.
Ti Nairobi ket nagtultuloy a dimmakdakkel babaen ti sakup ti Britaniko, ken adu kadagiti Briton ket nagtataengda iti kaunegan dagiti suborbo ti siuda. Idi 1919, ti Nairobi ket nairangarang a kas maysa a munisipalidad.[10] Idi Pebrero 1926, ni E.A.T. Dutton ket limmabas idiay Nairobi idi napan idiay Bantay Kenya, ken kinunana iti siudad:
Mabalinto nga iti maysa nga aldaw ti Nairobi ket maikkanto kadagiti aspalto a kalsada, nga adda dagiti abenida dagiti agsabsabong a kayo, a naaripingan babaen dagiti nasudi a paspasdek; nga adda dagiti nawaya a luglugar ken dagiti naestaduan a kuadrado; ti maysa a katedral a mainugot iti pammati ken pagilian; dagiti museo ken dagiti galeria ti arte; dagiti teatro ken dagiti publiko nga opisina. Ken nasayaaten a makunkuna a ti Gobierno ken ti Munisipalidad ket natureden a nangpadokdok ti problema ken ti maysa a plano ti ili a nagtarigaygayen a makaaramid ti Nairobi iti maysa a banag ti kinapintas ket naiinutanen a naar-aramid, ken adu kadagitoyen ti nalpas. Ngem aginggana ti dayta aplano ket mabanagan,ti Nairobi ket nasken nga agtalinaay a kas isu idi, ti nadungrit a nabiag a parsua, a saan amabalin a maysa a reina iti nakaay-ayat a pagilian.— Dutton, [11]
Ti agtultuloy a panagpadakkel ti siudad ket nangrugrugi a nakaungetan dagiti Maasai, gaputa ti siudad ket mangal-ala kadagiti dagada iti abagatan. Daytoy ket nakaungetan pay dagiti tattao a Kikuyu, a nagkaykayat a maisubli ti daga kaniada. Kalpasan ti panakaipatingga ti Sangalubongan a Gubat II, daytoy a rasras ket rimmag-ay iti maysa a Mau Mau a rebelion. Ni Jomo Kenyatta,ti masakbayan a presidente ti Kenya, ket naibalud idi para iti pannakibiangna urayno awan ti ebidensia a mamngisilpo kaniana iti rebelion. Ti talmeg nga inpeksa dagit agtataeng iti Britaniko ket nagbanagan ti panakawayaway ti Kenyan idi1963, a nagbalinan ti Nairobi a kas tikapitolio ti baro a republika.
Kalpasan ti pannakawaya, ti Nairobi ket pimmardas a dimmakkel ket daytoy nga idadakkel ket nangtalmeg ti inprastruktura ti siudad. Dagiti pannakaputol ti elektrisidad ken dagiti kakurangan ti danum ken kankanayon a mapaspasamak, ngem kadagiti naplabas a tawtawen ti nasaysayaat a panagplano ti siudad ket nakatulong a nagpasayaat kadagitoy a problema.
Ti Embahada ti Estados Unidos, a mabirukan idi idiay puseg ti ili ti Nairobi, ket nabomba idi Agosto 1998 babaen ti Al-Qaida, a kas maysa kadagiti serie dagiti panagbomba ti embahada ti Estados Unidos. Sumurok a dua gasut kadagiti paisano ti natay. Daytoy tattan ket ket maysa a lugar ti parke a pangilaglagipan.
Dagiti nagibasaranUrnosen
- ^ Pulse Africa. "Nasken a saan a Malisian: Nairobi 'Berde a Siudad iti Init'". pulseafrica.com. Naala idi 2007-06-14.
- ^ Roger S. Greenway, Timothy M. Monsma, Dagiti Siudad: dagiti mision ti baro a prontera, (Baker Book House: 1989), p.163.
- ^ City-Data.com. "Nairobi History". City-Data. Naala idi 2008-08-25.
- ^ "Pakasaritaan - Nairobi". City-data.com. Naala idi 2010-10-18.
- ^ AlNinga. "Dagiti Mabisbisita idiay Nairobi". alninga.com. Naala idi 2007-06-14.
- ^ Bauk. "Pagalagadan ti siudad ti Nairobi ni Håvar Bauck". bauck.com. Naiyarkibo manipud iti kasisigud idi 2007-09-09. Naala idi 2007-06-17.
- ^ UNibersidad ti Nagkaykaysa aPagpagilian. "Nairobi: Nailian a kapitolio ken rehional a sentro". unu.edu. Naala idi 2007-06-17.
- ^ Paul Reiter (5 Disiembre 2009). "Ti di umiso a kinapudno a maipanggep ti malaria". Spectator.
- ^ RCBowen Kenya. "Dagit iPagawisan ti Nairobi". kenya.rcbowen.com. Naala idi 2007-06-18.
- ^ Merriam-Webster, Inc (1997). Merriam-Heograpiko a Diksionario ti Webster. Merriam-Webster. p. 786. ISBN 0-87779-546-0.
- ^ Dutton, E.A.T. (1929) [1929]. "1". Bantay Kenya. Pangyuna babaen ni Hilaire Belloc (1 nga ed.). Londres: Jonathan Cape. pp. 1–2.
Dagiti silpo ti ruarUrnosen
Midia a mainaig iti Nairobi iti Wikimedia Commons


text:
Louis Pasteur
Ni Louis Pasteur ( /ˈluːi pæˈstɜr/, Pranses: [lwi pastœʁ]; Disiembre27, 1822 – Septiembre 28, 1895) ket maysa idi a Pranses a kimiko ken mikrobiolohista nga isu idi ket ti kangrunaa a nanagbangon ti medikal a mikrobiolohia. Isu ket nailaglagipan para kadagiti naisangsangayan a panakaduktal kadagiti kaso ken panagpawil kadagiti sakit. Dagit naduktalanna ket nagpabassit kadagiti ipupusay manipud ti puerperal a gurigor, ken nagpartuat kadagiti immuna a bakuna para iti balla ken anthrax. Dagiti eksperimentona ket nangsuporta ti [mikrobio a teoria ti sakit]]. Isu ket nadayeg a naam-ammuan iti sapasap a publiko para iti panaginbento ti maysa apamay-an a mangagas ti gatas ken bino tapno mapawilan dagitoy a gapuanan ti sakit, ti maysa a pamay-an a makunkuna a pasteurisasion. Isu ket naipanpanunotan a kas maysa kadagiti tallo a nangbangon ti mikrobiolohia, a kumaduanna ni Ferdinand Cohn ken ni Robert Koch.
Ni Pasteur ket nakaaramid paty kadagiti adu a panakaduktal iti pagobraan ti kimika, a naisangsangayan ti molekular a batayan para iti asimetria dagiti kristal. Isu ket naipunpon idiay sirok ti Instituto Pasteur idiay Paris idi maysa a napintas a panteon a naabbongan kadagiti ladawan dagiti nagun-odna iti Bisantino a mosaiko.[2]
Dagiti nagibasaran[urnosen | urnosen ti taudan]
- ^ Asimov, Biograpiko nga Ensiklopedia ti Siensia ken Teknolohia ni Asimov Maikadu a nabaliwan nga edision
- ^ Campbell, D. M. (Enero 1915). "Ti Pasteur nga Instituto ti Paris". Amerikano a Warnakan ti Beterinario a Medisina. Chicago, Ill.: D. M. Campbell. 10 (1): 29–31. Naala idi Pebrero 8, 2010.
Adu pay a mabasbasa[urnosen | urnosen ti taudan]
- Debré, P.; E. Forster (1998). Louis Pasteur. Baltimore, Maryland: Unibersidad ti Johns Hopkins a Pagmalditan. ISBN 0-8018-5808-9.
- Duclaux, E.Inpatarus babaen ni Erwin F. Smith ken Florence Hedges (1920). Louis Pasteur: Ti Pakasaritaan ti Maysa nga Isip. Philadelphia, Pennsylvania: Kompani ati W. B. Saunders. ASIN B001RV90WA.
- Geison, Gerald L. (1995). Ti Pribado a Siensia ni Louis Pasteur. Princeton, New Jersey: Unibersidad ti Princeton a Pagmalditan. ISBN 0-691-03442-7.
- Latour, Bruno (1988). Ti Pasteurisasion ti Pransia. Boston: Unibersidad ti Harvard a Pagmalditan. ISBN 0-674-65761-6.
- Martínez Báez, Manuel (1972). Vida de Pasteur (Biag ni Pasteur). Mehiko: Fondo de Cultura Económica. ISBN 968-16-5053-0.
- Williams, Roger L. (1957). Alingasaw a silaw ken Anniniwan: Ti Lubong ni Napoleon III, 1851-1870. NY: Kompania Macmillan. ISBN 0-8371-9821-6.
Dagiti silpo ti ruar[urnosen | urnosen ti taudan]
Midia a mainaig kenni Louis Pasteur iti Wikimedia Commons
Dagiti obra a mainaig kenni Louis Pasteur iti Wikisource (iti Ingles)
Dagiti inadaw a sasao a mainaig kenni Louis Pasteur iti Wikiquote (iti Ingles)


text:
Dupax del Sur, Nueva Vizcaya
Ti Dupax del Sur ket maysa a maika-2 a klase nga ili iti probinsia ti Nueva Vizcaya iti Filipinas.
Dagiti baranggay[urnosen | urnosen ti taudan]
Ti ili ti Dupax del Sur ket nabingbingay a politikal iti 19 a barbaranggay.[2]
- Abaca
- Banila
- Carolotan
- Gabut
- Ganao (Lingad)
- Lukidnon
- Mangayang
- Palabotan
- Biruk
- Bagumbayan
- Balsain
- Canabay
- Domang
- Dopaj
- Kimbutan
- Kinabuan
- Sanguit
- Santa Maria
- Talbek
Demograpia[urnosen | urnosen ti taudan]
Dagiti nagibasaran[urnosen | urnosen ti taudan]
- ^ "Dagiti Opisial a Resulta ti Panagbutos idi 2013 kadagiti Ili ken Siudad". Intramuros, Manila, Filipinas: Commission on Elections (COMELEC). Hulio 1, 2013. Naala idi Hulio 6, 2014.
- ^ a b "Probinsia ti Nueva Vizcaya". PSGC Interaktibo. Siudad ti Makati, Filipinas: Opisina ti Koordinasion ti Nailian nga Estadistika. Naala idi 11 Hulio 2014.
- ^ a b Pakaammo ti Senso ti Filipinas idi 2015 (iti Ingles) naala idi Hunio 10, 2016
- ^ "Probinsia ti Nueva Vizcaya". Datos ti Populasion ti Ili. Dibision ti Panagsukisok ti LWUA. Naala idi 11 Hulio 2014.
Dagiti silpo ti ruar[urnosen | urnosen ti taudan]
- Pagalagadan a Kodigo ti Heograpia ti Filipinas (iti Ingles)
- Turay ti Estadistika ti Filipinas (iti Ingles)
- Dagiti datos ti populasion ti LWUA (iti Ingles)
- LGPMS (iti Ingles)
- COMELEC (iti Ingles)


text:
Estoria 68: Ub-ubbing a Nagbiag Manen
NO NATAYKA, aniat’ rikna ni nanangmo no nagbiagka manen? Mabalin a maragsakan unay! Ngem ti kadi tao a natay agbiag manen? Adda kadi napasamak a kasta idin?
Kitaem dagiti tattao nga adda iti retrato. Ti lalaki ket isu ni mammadto nga Elias. Ti babai ket isu ti balo idiay siudad ti Sarepta, ket ti ubing isu ti anakna. Maysa nga aldaw, nagsakit unay ti ubing. Kalpasanna natay.
Innala ni Elias ti ubing ket impaiddana iti katre. Nagkararag: ‘O Jehova, pagbiagem koma manen ti ubing.’ Ket mangrugi manen nga umanges ti ubing! Ket kuna ni Elias iti babai: ‘Sibibiag ti anakmo!’ Daytoy ti gapuna a maragsakan unay ti ina.
Ti maysa pay a nasken a mammadto ni Jehova isu ni Eliseo. Isut’ katulongan ni Elias. Ngem idi agangay inusar met ni Jehova ni Eliseo nga agaramid ti datdatlag. Idiay siudad ti Sunem adda met ti babai a naasi unay ken Eliseo. Adda anak a lalaki daytoy a babai.
Maysa nga agsapa, idi natataengan bassiten ti ubing, napan idiay away, apaman latta ta impukkawna: ‘Agsakit ti ulok!’ Idi a maiyawiden, isut’ natay. Anian ti ladingit ti inana. Dagdagus napan ket inawaganna ni Eliseo.
Napan ni Eliseo iti natay nga ubing ket nagkararag ken Jehova. Apaman latta ta nagbaen ti ubing. Isut’ nagbiag manen! Anian ti ragsak ti ina!
Adun a tattao ti natnatay. Daytoy ti nangpaladingit iti pamilia ken gagayyemda. Ngem adda pannakabalin ni Jehova a mangpagungar kadagiti natay. Addanto aldaw nga isublinanto iti biag ti minilmilion a tattao.
1 Ar-ari 17:8-24; 2 Ar-ari 4:8-37.
Dagiti Saludsod
- Siasino dagiti tallo a tattao iti ladawan, ken ania ti napasamak iti ubing?
- Ania ti inkararag ni Elias maipapan iti ubing, ket ania ti napasamak kalpasanna?
- Ania ti nagan ti katulongan ni Elias?
- Apay a naayaban ni Eliseo iti balay ti babai idiay Sunem?
- Ania ti inaramid ni Eliseo, ket ania ti napasamak iti natay nga ubing?
- Kas makitam iti inaramid da Elias ken Eliseo, ania a pannakabalin ti adda ken Jehova?
Kanayonan a salsaludsod
- Basaenyo ti 1 Ar-ari 17:8-24.
Kasano a nasubok ti kinatulnog ken pammati ni Elias? (1 Ar. 17:9; 19:1-4, 10)
Apay a naisangsangayan ti pammati ti balo idiay Sarepta? (1 Ar. 17:12-16; Luc. 4:25, 26)
Kasano a ti kapadasan ti balo idiay Sarepta paneknekanna a pudno dagiti sasao ni Jesus a nailanad iti Mateo 10:41, 42? (1 Ar. 17:10-12, 17, 23, 24)
- Basaenyo ti 2 Ar-ari 4:8-37.
Ania ti masursurotayo iti babai idiay Sunem maipapan iti kinamanagpadagus? (2 Ar. 4:8; Luc. 6:38; Roma 12:13; 1 Juan 3:17)
Kadagiti ania a pamay-an a maipakitatayo ti kinamanangngaasi kadagiti adipen ti Dios ita? (Ara. 20:35; 28:1, 2; Gal. 6:9, 10; Heb. 6:10)


text:
BALIKAS ITA NGA ALDAW. (355) -- OXIMORON
oximoron 1. png maysa a klase ti figura ti panagiyebkas a dagiti agbabarusngi wenno kasla agbabarusngi a balikas ket nasamay ti panagtitibnokda 2. png maysa a klase ti panagipeksa iti maysa nga idea babaen iti panagaramat kadagiti agsusungani a termino, nga iti pannakatipuntipon dagitoy ket makaited iti pudno ken nawadwada a kaibatogan (maipapan iti maysa a banag) 3. png kinaoximoron 4. pld oximoroniko 5. kej ‘Dina kano maiturturog ti panagpuypuyatna.’ wenno ‘Daytoy kinapudno daytoy a kinaulbod dagitoy a senador ket mangipaspasimudaag iti kinaawan ubog dagiti aramidda. Awan ngatan ti nadaydayaw pay no di ti panangikonfesarda iti kinaawan dayawda.’ wenno 'Gapu ta ipatpategka, sam-itek dagiti napait a lua a bunga daytoy awanan patinggana a pammateg.' 6. spp oxymoron (Ing), agg Esp, agg Grg, oxumoros, nakatirtirad a linuluko; agg oxus (natirad, natadem) + moros (loko, laglag)
Sors: A Solver Agcaoili, Monolinggual a Diksionario ken Tesoro nga Ilokano.
oximoron 1. png maysa a klase ti figura ti panagiyebkas a dagiti agbabarusngi wenno kasla agbabarusngi a balikas ket nasamay ti panagtitibnokda 2. png maysa a klase ti panagipeksa iti maysa nga idea babaen iti panagaramat kadagiti agsusungani a termino, nga iti pannakatipuntipon dagitoy ket makaited iti pudno ken nawadwada a kaibatogan (maipapan iti maysa a banag) 3. png kinaoximoron 4. pld oximoroniko 5. kej ‘Dina kano maiturturog ti panagpuypuyatna.’ wenno ‘Daytoy kinapudno daytoy a kinaulbod dagitoy a senador ket mangipaspasimudaag iti kinaawan ubog dagiti aramidda. Awan ngatan ti nadaydayaw pay no di ti panangikonfesarda iti kinaawan dayawda.’ wenno 'Gapu ta ipatpategka, sam-itek dagiti napait a lua a bunga daytoy awanan patinggana a pammateg.' 6. spp oxymoron (Ing), agg Esp, agg Grg, oxumoros, nakatirtirad a linuluko; agg oxus (natirad, natadem) + moros (loko, laglag)
Sors: A Solver Agcaoili, Monolinggual a Diksionario ken Tesoro nga Ilokano.


text:
Ni Jesu-Cristo aya ket Dios? Inaklon aya Ni Jesu-Cristo nga Isu ket Dios?
Saludsod: Ni Jesu-Cristo aya ket Dios? Inaklon aya Ni Jesu-Cristo nga Isu ket Dios?
Sungbat: Pudno nga awan ti versikulo idiay nasantoan nga kasuratan nga deritso nga imbaga ni Jesu-Cristo iti kastoy, “Siyak ket Dios” ngem saan a kayat nga sawen nga katno man saan na nga impakaammo nga Isu ket Dios. Maysa kadagiti pammaneknek ket diay imbaga ni Jesu-Cristo idiay Juan 10:30, “Siak ken ti Ama,maymaysakami.” Iti biglaan nga panagkita,kasla saan nga deritso nga inaklon na nga Isu ket Dios. Ngem, para kadagiti Hudyo ti imbaga Ni Jesus ket nalawag nga pag aklon nga Isu ket Dios. Kastoy ti reaksiyon dagiti Hudyo, “Saandaka nga uboren gapu kadagiti naimbag nga aramid, no di ket gapu iti saom a maikontra iti Dios,Maysa ka la a tao, ket pagbalinem ketdin a Dios ta bagim”(Juan 10:33) kadagiti naibaga nga versikulo, saan nga inhusto ni Jesu-Cristo dagiti Hudyo nga kasla iti panangibaga nga,”Saan ko nga aklonen iti panagbalin nga Dios.” Ipakpakaammo na laeng daytoy nga Ni Jesu-Cristo ket Dios idi kinuna na nga “Siak ken ti Ama, maymaysakami” (Juan 10:30). Idiay Juan 8:58, kastoy met iti kinuna ni Jesus, “Ibagak ti pudno kadakayo: Sakbay nga nayanak ni Abraham,addaakon.” Nagpidut dagiti tattao kadagiti bato a pangubor ken ni Jesus. Apay nga kasapulan nga uboren dagiti Hudyo Ni Jesu-Cristo, no awan ti kinunana nga iti pammati da a maikontra iti kanaganan ti kangatoan a Dios?
Kunkunaen iti Juan 1:1,” Idi punganay, addan ti Sao,ket ti Sao Kadua ti Dios, ket ti Sao, Dios.” Idiay Juan 1:14, ti nakasurat ket kastoy,” Nagbalin a Tao ti Sao ket nakipagtaeng kadatayo;”daytoy ket nalawag nga ipakpakaammo nga Ni Jesu-Cristo ket Dios nga nagbalin nga tao. Kinuna kadatayo idiay Aramid 20:28,” Annadanyo ngarud ti bagbagiyo ken ti amin nga arban nga impaaywan ti Espiritu Santo kadakayo. Wen, aywananyo ti Iglesia ti Dios a ginatangna babaen ti dara ti Anakna.” Daytoy ket pammaneknek nga Ni Jesu-Cristo ket pudno a Dios.
Kastoy met ti kinuna ti maysa kadagiti adalan ni Jesus nga ni Tomas,”Apok ken Diosko!” (Juan 20:28). Kuna ti Tito 2:13 “Bayat ti panaguraytayo iti nagasat nga Aldaw a namnamaentayo, inton agparang ti dayag ni Jesu-Cristo a naindaklan a Dios ken Mangisalakan kadatayo.” Pinapigsa ti nakem tayo bayat ti panagururay tayo ti panagsubli ti Apo ken Mangisalakan tayo, Ni Jesu-Cristo (basaen pay ti 2 Pedro 1:1). Mabasa tayo idiay Hebreo 1:8, “kastoy ti pannangipakaammo ti Dios Ama kenni Apo Jesu-Cristo, Ti tronom, O Dios, agnanayon nga awan patinggana! Agturayka a sililinteg iti pagariam.”
Idiay libro ti Paltiing, insuro ti Anghel kenni Apostol Juan nga ti Dios laeng ti dayawen ken pagrukbaban (Paltiing 19:10). Naminadu nga ulit nga naisurat idiay nasantoan nga kasuratan nga dinayaw da ni Jesu-cristo (Mateo 2:11; 14:33; 28:9, 17; Lucas 24:52; Juan 9:38) katno man ket saan nga pinaritan Ni Jesu-Cristo dagiti nagdayaw ken nagrukbab Kenkuana . No Isuna ket saan nga Dios binagaan na kuma dagiti tao nga saan da nga agdayaw ken agrukbab Kenkuana, kasla iti inaramid ti Anghel kenni Apostol Juan idiay Paltiing 19:10. Adu pay nga versiculo ti Biblia nga paneknek nga Ni Jesu-Cristo ket Pundo nga Dios.
Iti kapatgan nga naaramid ti pagka Dios ni Jesu-Cristo ket ti panangidaton na ti biag na, ti pannakatay na tapno umdas nga bayad ti basol ti sangkalubongan(1 Juan 2:2).Ti Dios laeng iti adda kabaelan na ken kinalinteg nga mangiyaon ti tao manipud iti awan patinggana nga parusa. Ti Dios laeng ti makabalin nga akwen ti basol ti sangkalubongan (2 Corinto 5:21) Gapu ti pannakatay ken panagbiag ulit Ni Jesu-Cristo, Paneknek nga inabak na ti basol ken ipapatay.
Agsubli iti kasangoan a panid ti Ilocano
Ni Jesu-Cristo aya ket Dios? Inaklon aya Ni Jesu-Cristo nga Isu ket Dios?